title: प्रबलित कंक्रीट

text: प्रबलित कंक्रीट (अंग्रेजी:Reinforced concrete), वह कंक्रीट होता है जिसमें, कंक्रीट को तनाव की स्थिति में भी मजबूत रखने के लिए प्रबलन छड़ों (बार), प्रबलन ग्रिडों, प्लेट या तंतुओं को कंक्रीट में शामिल किया जाता है। कंक्रीट संपीड़न में मजबूत लेकिन तनाव में कमजोर होता है इसीलिए प्रबलन की प्रक्रिया के द्वारा इसे तनाव में भी मजबूती प्रदान की जाती है। कंक्रीट का आविष्कार एक फ्रांसीसी माली जोसेफ मोनियर द्वारा सन 1849 में किया गया था और 1867 में इसे पेटेंट प्राप्त हुआ। लोहे या इस्पात के द्वारा प्रबलित कंक्रीट लौह या फेरो कंक्रीट कहलाता है। कंक्रीट को प्रबलित करने में प्रयुक्त अन्य सामग्रियां कार्बनिक और अकार्बनिक तंतु या अलग अलग रूपों में इनका मिश्रण हो सकता है। तनाव में कंक्रीट का प्रतिबल विफलता इतनी कम होती है कि प्रबलन सामग्री का कार्य इस अवस्था में इसके टूटे हुये खंडों को एक साथ पकड़े रहना भी होता है।


title: प्रबलित कंक्रीट

text: आर॰सी॰सी॰ का इमारत निर्माण में प्रयुक्त पदार्थ् रूप में प्रथम प्रयोग सन 1864 में, विलियम बाउटलैण्ड विल्किन्सन द्वारा निर्मित न्यूकैसल, यूनाइटेड किंगडम के एक मकान में हुआ था। 1887 में ए॰जी॰ वायस्स द्वारा आर॰सी॰सी॰ पर एक पुस्तक प्रकाशित होने के साथ ही, एक जर्मन कंपनी वायस एंड फ्रिटैग की स्थापना 1875 में हुई। यूरोप में, उनके मुख्य प्रतिद्वंदी फ्रैंकोइस हैन्निबीक की संस्था थी, जो 1892 मं स्थापित हुई।


title: प्रबलित कंक्रीट

text: एक आर॰सी॰सी॰ प्रणाली को संयुक्त राज्य अमेरिका के थैडस हायत ने 1878 में पेटेंट (पूर्णधिकार या प्रयोगाधिकार) सुरक्षित करा लिया था। यू॰एस॰ में निर्मित प्रथम आर॰सी॰सी॰ इमारत थी १८९३ में बनी पैसिफिक कोस्ट बोरैक्स कंपनी की रिफ़ाइनरी (तेल शोधक कारखाना), जो अलमेडा, कैलिफोर्निया में स्थित है।


title: प्रबलित कंक्रीट

text: .सिविल इंजीनियरिंग निर्माण में रीनफोर्स सीमेंट कंक्रीट का व्यापक रूप से उपयोग किया जाता है। इसके कुछ महत्वपूर्ण अनुप्रयोग नीचे सूचीबद्ध हैं।


title: प्रबलित कंक्रीट

text: </ref> The carbon dioxide from the air reacts with the alkali in the cement and makes the pore water more acidic, thus lowering the pH. Carbon dioxide will start to carbonate the cement in the concrete from the moment the object is made. This carbonatation process (in Britain, called carbonation) will start at the surface, then slowly move deeper and deeper into the concrete. If the object is cracked, the carbon dioxide of the air will be better able to penetrate into the concrete. When designing a concrete structure, it is normal to state the concrete cover for the rebar (the depth within the object that the rebar will be). The minimum concrete cover is normally regulated by design or building codes. If the reinforcement is too close to the surface, early failure due to corrosion may occur.


title: प्रबलित कंक्रीट

text: One method of testing a structure for carbonatation is to drill a fresh hole in the surface and then treat the surface with phenolphthalein. This will turn [pink] when in contact with alkaline cement, making it possible to see the depth of carbonatation. An existing hole is no good because the exposed surface will already be carbonated


title: प्रबलित कंक्रीट

text: Threlfall A., "et al." "Reynolds's Reinforced Concrete Designer's Handbook -- 11th ed." ISBN 978-0-419-25830-8.


title: बौधायन का शुल्बसूत्र

text: शुल्बसूत्रों में बौधायन का शुल्बसूत्र सबसे प्राचीन माना जाता है। इन शुल्बसूत्रों का रचना समय १२०० से ८०० ईसा पूर्व माना गया है।


title: बौधायन का शुल्बसूत्र

text: बौधायन के शुल्बसूत्रों में गणित की अनेक प्रमेय और विधियाँ विद्यमान हैं जिनमें पाइथागोरस प्रमेय, २ के वर्गमूल का सन्निकट मान आदि प्रमुख हैं।


title: बौधायन का शुल्बसूत्र

text: "एक आयत का विकर्ण उतना ही क्षेत्र इकट्ठा बनाता है जितने कि उसकी लम्बाई और चौड़ाई अलग-अलग बनाती हैं।" - यही तो पाइथागोरस का प्रमेय है। स्पष्ट है कि इस प्रमेय की जानकारी भारतीय गणितज्ञों को पाइथागोरस के पहले से थी। वस्तुतः इस प्रमेय को बौधायन-पाइथागोरस प्रमेय कहा जाना चाहिए।


title: बौधायन का शुल्बसूत्र

text: अपने एक सूत्र में बौधायन ने किसी वर्ग के क्षेत्रफल के समान क्षेत्रफल वाले वृत्त की रचना की विधि बतायी है (the reverse of squaring the circle)। निम्नलिखित सूत्र में यह दिया है:


title: बौधायन का शुल्बसूत्र

text: सूत्र संख्या i.61-2 में बौधायन ने किसी वर्ग के विकर्णों की लम्बाई का परिमाण उस वर्ग की भुजाओं की लम्बाई फलन के रूप में दिया है। इसी को आपस्तम्ब शुल्बसूत्र i.6 में विस्तार से दिया गया है। दूसरे शब्दों में यह २ के वर्गमूल का मान निकालने की विधि है।


title: बौधायन का शुल्बसूत्र

text: ध्यान दें कि आयत और वर्ग पर विशेष बल दिया गया है। इसका कारण यज्ञ की भूमिका (वेदी) बनाने में इनका विशेष उपयोग होना है। यह वास्तुशास्त्र और शिल्प शास्त्र का एक विशेष पक्ष है।


title: रूसी गृहयुद्ध

text: रुसी गृहयुद्ध ( "Grazhdanskaya voyna v Rossiy") (नवम्बर १९१७—अक्टूबर १९२२) भूतपूर्व रुसी साम्राज्य का एक बहुदलीय युद्ध था, जो १९१७ की रुसी क्रान्ति के तुरंत बाद हुआ, जिसमें कई गुटों के बीच रूस के राजनीतिक भविष्य का निर्धारण करने के लिए टकराहट हुई।


title: बिच्छू (2000 फ़िल्म)

text: बिच्छू , बॉबी देओल और रानी मुखर्जी द्वारा अभिनीत 2000 में आई एक भारतीय एक्शन थ्रिलर फिल्म है। "बिच्छू" 1994 की अंग्रेजी भाषा की फ्रेंच एक्शन थ्रिलर फिल्म "लिओन: द प्रोफेशनल" का एक रूपांतरण है। फ़िल्म का निर्देशन गुड्डू धनोआ ने किया था। और फ़िल्म 7 जुलाई 2000 को प्रदिर्शित की गई थी।


title: बिच्छू (2000 फ़िल्म)

text: जीवा (बॉबी देओल) एक संघर्षरत परिवार से है। उसे किरण (मलाइका अरोड़ा खान) से प्यार हो जाता है, जोकि अमीर घर की लड़की होती है। सामाजिक वर्ग में उनके मतभेदों के कारण, किरण के पिता को उनके रिश्ते की स्वीकृति नहीं होती है। जीवा को दंडित करने के लिए, किरण के पिता पुलिस को रिश्वत दे कर जीवा की मां (फरीदा जलाल) और दो बहनों पर वेश्यावृत्ति का आरोप लगवा कर उन्हें गिरफ्तार करवा देता है, जिससे तीनों आत्मग्लानी से आत्महत्या कर लेते हैं। किरण भी खुद को मार डालती है, जब उसे पता चलता है कि उसके पिता ने क्या किया है। जीवा, किरण के पिता की हत्या कर अपना बदला लेता है।


title: बिच्छू (2000 फ़िल्म)

text: वह बाद में भारत के सबसे खतरनाक हत्यारों में से एक बन जाता है। वह बाली परिवार के बगल में एक छोटे से अपार्टमेंट में रहता है। पिता (मोहन जोशी) एक भ्रष्ट पुलिस अधिकारी के लिए काम करता हैं जिसका नाम देवराज खत्री (आशीष विद्यार्थी) है जो नशीली दवाओं के व्यापार में काम करता है। किरण बाली (रानी मुखर्जी) परिवार की सबसे छोटी बेटी हैं और उन्हें बहुत नापसंद करती हैं। वह कई बार जीवा से दोस्ती करने की कोशिश करती है, लेकिन वह अपने पृष्ठभूमी के कारण उससे दूरी बनाये रखता है। एक दिन, किरण जीवा के अपार्टमेंट में उसे दूध पहुंचाने जाती है। उसी समय देवराज उसके पुरे परिवार को मार डालता है। किरण एकमात्र गवाह होती है देवराज उसे भी मारने के लिये खोजता रहता है। वह देवराज से बदला लेने के लिये जीवा से खुद को प्रशिक्षित करने का आग्रह करती है जिसे वह मान जाता है। देवराज को उनका पता चल जाता है। और वह पूरी पुलिश दल के साथ उसे मारने आता है। जहां देवराज और जीवा दोनो मारे जातें है। जीवा अपनी सारी दौलत किरण को दे कर चला जाता है।


title: बिच्छू (2000 फ़िल्म)

text: "बिच्छू," 1994 की अंग्रेजी भाषा की फ्रेंच एक्शन थ्रिलर फिल्म "लिओन: द प्रोफेशनल" का रूपान्तरणा है, जिसे ल्यूक बेसन द्वारा लिखित और निर्देशित है। "लिओन: द प्रोफेशनल" में कलाकार जीन रेनो, टिट्युलर हत्यारा; गेरी ओल्डमन भ्रष्ट डीईए एजेंट नॉर्मन स्टैंसफ़ील्ड के रूप में; नताली पोर्टमैन, मथिल्डा के रूप में, एक 12 वर्षीय लड़की, जिसके परिवार की हत्या कर दी जाती है; डैनी ऐइलोट, टोनी के रूप में, जो लिओन को हत्या का कार्य देता है। लिओन और मथिल्डा के बीच एक असामान्य संबंध रहते हैं, क्योंकि वह उसका नायक बन जाता है और हिटमैन के व्यापार को सीखता है। एक उल्लेखनीय अंतर यह है कि मथिल्डा की उम्र 12 वर्ष और किरण की उम्र उससे लगभग 10 वर्ष ज्यादा होती है।


title: बिच्छू (2000 फ़िल्म)

text: सभी गीत के संगीत आनन्द राज आनन्द द्वारा बनाये गए है और गीत समीर ने लिखे है। एल्बम में दो वाद्य ट्रैक सहित 8 गाने शामिल हैं। हैरी आनंद, भारत में रीमिक्स संगीत वीडियो लाने की प्रवृत्ति शुरू करने वाले पहले संगीतकारों में से एक हैं जिन्होंने दो गाने गाए थे। भारतीय व्यापार वेबसाइट बॉक्स ऑफिस इंडिया के अनुसार, लगभग 16,00,000 एल्बम के आसपास बेचा गया था, इस फ़िल्म के गीत एल्बम उस वर्ष का ग्यारहवां उच्चतम बिकने वाला एल्बम था।


title: बिच्छू (2000 फ़िल्म)

text: "बिच्छू के" लिए समीक्षाएँ ज्यादातर सकारात्मक थीं। देओल और मुखर्जी के प्रदर्शन के लिए बहुत प्रशंसा की गई।


title: बिच्छू (2000 फ़िल्म)

text: निर्देशक गुड्डू धनोआ ने घोषणा की है कि वह बॉबी देओल के केंद्रीय भूमिका में इसकी अगली कड़ी "बिच्छू 2" बनाएंगे। फिल्म का निर्माण अपने प्रारंभिक चरण में है; मुख्य अभिनेत्री का चयन समैत अन्य महत्वपूर्ण कार्यों बाकी है। "बिच्छू" की सफलता के में, धनोआ ने कहा है कि नई कड़ी उसके लिए विशेष है। हालांकि वह फिल्म प्रदर्शित होने की तारीख अनिश्चित है, लेकिन निर्देशक ने कहा है कि निकट भविष्य में फिल्म स्क्रीन में आना निश्चित है।


title: पानजनाद नदी

text: 'पंजनद' (ਪੰਜਨਦ) अर्थात पांच नदियाँ का संगम | पंजाबी भाषा में पंज का मतलब है पांच नदियों का संगम | वेदों में पुरातन पंजाब का नाम पंचनद के नाम से जिक्र मिलता है | ये पांच नदियाँ है जेहलम, चेनाब, रावी, व्यास और सतलुज|


title: पानजनाद नदी

text: पहिली नदी, झेलम नदी (Jhelum) वेरी नाग चश्में से उद्गम होती हुई कश्मीर से निकल के वुल्लर झील से गुजरती हुई पाकिस्तान में दाखिल हो जाती है | 724 किलोमीटर की कुल दुरी तय करती हुई ‘त्रिमू’ नाम की जगह पर चेनाब में मिल जाती है|


title: पानजनाद नदी

text: दूसरी नदी चेनाब (Chenab), ‘बारा-लाचा’ श्रोत से निकल के चन्द्र-भागा नामक दो और नदिओं के साथ किस्तवाड़, अखनूर (जम्मू-कश्मीर) होती हुई पाकिस्तान पंजाब में जाकर सतलुज में गिर जाती है |


title: पानजनाद नदी

text: तीसरी नदी रावी (Ravi), रोहतांग दर्रे से निकलके पाकिस्तानी पंजाब में रंगपुर के पास चेनाब में शामिल हो जाती है |


title: पानजनाद नदी

text: चौथी नदी, व्यास (Beas), रोहतांग दर्रे से निकलके कुल्लू मनाली होती हुई हरिके-पत्तन नाम के स्थल पर सतलुज दरिया में लीन हो जाती है |


title: पानजनाद नदी

text: पांचवी नदी, सतलुज (Sutlej), मानसरोवर झील से उद्गम होके स्पीती घाटी के कुछ नदियों से होती हुई रोपड़ पार करती हुई फिरोजपुर फाजिल्का के पास से पाकिस्तान-पंजाब में दाखिल हो जाती है | सतलुज चेनाब नदी में लीन होने के बाद और सिंध दरिया में शामिल होने से पहले उच्च-शरीफ़(Uch Sharif) के पास करीब 45 किलोमीटर का फासला तय करती है | इस 45 किलोमीटर के फासले की नदी ‘पंजनद’ कहलाती है | इसके बाद ये नदी सिंध(Sindh) दरिया में शामिल होके गुजरात होती हुई अरब सागर में खपत हो जाती है |


title: मोबाइल की लत

text: स्मार्टफोन का अत्यधिक उपयोग एक मनोवैज्ञानिक समस्या बन चुका है। यह समस्या अन्य प्रकार के डिजिटल माध्यमों के अति-प्रयोग से जुड़ा हुआ है।


title: ग्रैंड मस्ती

text: ग्रैंड मस्ती भरत शाह की बॉलीवुड वयस्क हास्य फ़िल्म है, जिसका निर्देशन इन्द्र कुमार ने किया है और निर्माता अशोल ठकेरिया हैं। फ़िल्म २००५ की सफल फ़िल्म "मस्ती" की उत्तरकृती है। इसमें मुख्य भूमिका में विवेक ओबेरॉय, आफ़ताब शिवदेसानी और रितेश देशमुख मूल भूमिकाओं में बदलाव के साथ हैं जिनके साथा ब्रूना अब्दुल्ला, करिश्मा तन्ना, सोनाली कुलकर्णी, कैनात अरोरा, मरियम जकारिया और मंजरी फणनिस हैं। ग्रैंड मस्ती को 13 सितम्बर 2013 को जारी किया गया। ग्रैंड मस्ती को समीक्षकों से मिलीजुली प्रतीक्रिया मिली लेकिन टिकट खिड़की पर अच्छे आरम्भ के साथ उतरी।


title: ग्रैंड मस्ती

text: डॉ॰ अमर सक्सेना (रितेश देशमुख), मीत मेहता (विवेक ओबेरॉय) और प्रेम चावला (आफ़ताब शिवदेसानी) दोस्त हैं। कॉलेज के दिनों में वे हर समय लड़कियों के बारे में सोचते रहते हैं। रॉबर्ट परेरा (प्रदीप रावत) उनके कॉलेज के बेहद सख़्त प्रिंसिपल होते हैं। वो कॉलेज में एक आदेश जारी करते हैं कि अश्लील हरकतों में शामिल होने वाले लड़के-लड़कियों के ख़िलाफ़ कड़े कदम उठाए जाएंगे। कॉलेज प्रिंसिपल से मिली सज़ा के बाद कॉलेज के एक लड़के हार्दिक (सुरेश मेनन) को मानसिक अस्पताल जाना पड़ता है। छह वर्ष के बाद कॉलेज के सभी पूर्व-छात्रों को अपने-अपने जीवनसाथी के साथ कॉलेज में एक सप्ताह की छुट्टी बिताने के लिए बुलाया जाता है। संयोग से डॉ॰ अमर सक्सेना की पत्नी ममता (सोनाली कुलकर्णी) उनके साथ नहीं आ पाती है क्योंकि वो अपने नवजात बच्चे की देखभाल में व्यस्त हैं, मीत की पत्नी उन्नति (करिश्मा तन्ना) भी साथ आने से मना कर देती है क्योंकि उन्हें अपने बॉस (कैप्टन बिक्रम जीत सिंह) के साथ तुर्की जाना होता है और प्रेम की पत्नी भी उनके साथ आने से मना कर देती है क्योंकि उन्हें अपने परिवार में बड़ों की देखभाल करनी होती है। कॉलेज के तीनों दोस्त 'मिलन समारोह' में अपनी पत्नियों के बग़ैर जाने का फ़ैसला करते हैं और विवाहेतर संबंधों की योजना बनाते हैं। संयोग से कॉलेज के प्रिंसिपल राबर्ट परेरा दो दिन के लिए देश से बाहर गए होते हैं। वो कॉलेज परिसर में किसी भी तरह की 'ग़लत गतिविधि' और अश्लील बातचीत को रोकने के लिए कुछ ख़ास लोगों को नियुक्त करते हैं जो सभी पर नज़र रखते हैं। कॉलेज में डॉ॰ अमर की मुलाकात एक बिंदास लड़की मैरी (ब्रूना अब्दुल्ला) से होती है जो अपनी मर्जी से उसके साथ हमबिस्तर होने तक को तैयार है। मीत की मुलाकात मार्लो से होती है और वो उस पर फ़िदा हो जाता है। प्रेम अपनी टीचर रोज़ (मरियम जकारिया) को फंसाने की कोशिश करता है, जो उसे रात को अपने बेडरूम में आने का निमंत्रण देती है। इससे पहले कि तीनों दोस्त अपने-अपने पार्टनर के क़रीब आने की योजना को अंजाम देते, राबर्ट परेरा की कॉलेज में वापसी हो जाती है। यह पता चलता है कि रोज़ रॉबर्ट की दूसरी पत्नी हैं, मैरी उनकी पहली पत्नी की लड़की है और मार्लो उनकी बहन है। रॉबर्ट को शक होता है कि तीनों जरूर उनकी पत्नी, बेटी और बहन के साथ संबंध बनाना चाहते हैं, इसलिए वह उनका पीछा करता है। अमर, मीत और प्रेम शहर से भागने की ताक में होते हैं कि तीनों की पत्नियां वहां पहुंच जाती हैं। रॉबर्ट परेरा और तीनों दोस्तों के बीच चूहे-बिल्ली का खेल शुरू हो जाता है। इसी बीच हार्दिक पागलखाने से बाहर आ जाता है और परेरा को जान से मारना चाहता है। वह अमर, मीत और प्रेम को रॉबर्ट परेरा को मारने के लिए ब्लैकमेल करता है और धमकी देता है कि उसके पास मैरी, मार्लो और रोज़ के साथ उनके रोमांस की एमएमएस क्लिप है। अगर वो रॉबर्ट को नहीं मारते तो वह उन्हें सार्वजनिक कर देगा।


title: अवतार सिंह चीमा

text: औतार सिंह चीमा (1933–1989) प्रथम भारतीय थे जो सफलता पूर्वक माउंट ऐवरेस्ट फतह किया। वो भारतीय सेना के दो असफल प्रयासों के पश्चात १९६५ में माउंट ऐवरेस्ट पर चढ़ने के लिए तैयार किये गये तीसरे मिशन का हिस्सा थे। उन्होंने २० मई १९६५ को सफलतापूर्वक विजय प्राप्त की। वो भारतीय सेना में पैराशूट पलटन का हिस्सा थे। बाद में उन्हें कर्नल के रूप में प्रोन्नति मिली।


title: अवतार सिंह चीमा

text: उन्हें उनकी उपलब्द्धियों के लिए अर्जुन पुरस्कार और पद्म श्री से सम्मानित किया गया। वो राजस्थान राज्य के श्रीगंगानगर जिले के निवासी थे।


title: यरवदा केंद्रीय कारागार

text: यरवदा केंद्रीय कारागार , महाराष्ट्र के पुणे जिले के यरवदा नामक स्थान पर स्थित एक उच्च-सुरक्षा वाला कारागार है। यह महाराष्ट्र का सबसे बड़ा कारागार होने के साथ दक्षिण एशिया मे स्थित बड़े कारागारों में से एक है। यरवदा कारागार की बंदी क्षमता 3600 बंदियों (2005) की है और यह कई सुरक्षा क्षेत्रों और बैरकों में फैला है। यहां एक खुला-कारागार भी है जो ठीक इसके परिसर के बाहर स्थित है। 1930 और 1940 के दशक में भारतीय स्वतंत्रता संग्राम के दौरान यहां कई प्रसिद्ध हस्तियों जैसे कि महात्मा गाँधी को इस कारागार में रखा गया था।अभी हाल ही मे प्रवीन गर्ग भी याहा आकार जा चुके हे.


title: यरवदा केंद्रीय कारागार

text: 512 एकड़ क्षेत्र में फैला यह कारागार दक्षिण एशिया के सबसे बड़े कारागारों में से एक है और यहां की बंदी क्षमता 3600 बंदियों की है। परिसर में स्थित उच्च सुरक्षा कारागार चार ऊँची दीवारों से सुरक्षित है। और यह विभिन्न सुरक्षा क्षेत्रों और बैरकों में विभाजित है। इसमें अंडाकार कक्ष भी हैं जिनमें उच्च सुरक्षा प्राप्त बंदियों को रखा जाता है।क्षमता से अधिक बंदी रखने और उनकी खराब जीवन स्थिति के लिए इस कारागार की आलोचना की जाती है और इस संदर्भ में २००३ में महाराष्ट्र के मानवाधिकार आयोग ने एक नोटिस भी जारी किया था।


title: यासिर अराफ़ात (फिलिस्तीनी नेता)

text: मोहम्मद अब्दुल रहमान अब्दुल रऊफ़ अराफ़ात अलकुव्दा अल हुसैनी (4 अगस्त, 1929 – 11 नवंबर, 2004), जिन्हें यासिर अराफ़ात के लोकप्रिय नाम से ज्यादा जाना जाता है एक फिलिस्तीनी नेता एवं फिल्स्तीनी मुक्ति संगठन के अध्यक्ष थे।


title: यासिर अराफ़ात (फिलिस्तीनी नेता)

text: अराफात ऐसे पहले शख्स थे, जिन्हें किसी राष्ट्र का नेतृत्व न करते हुए भी संयुक्त राष्ट्र में भाषण देने के लिए आमंत्रित किया गया था।


title: यासिर अराफ़ात (फिलिस्तीनी नेता)

text: अराफात के नेतृत्व में उनके संगठन ने शांति की जगह संघर्ष को बढ़ावा दिया और इजरायल हमेशा उनके निशाने पर रहा। शांति से दूर संघर्ष की पहल करने वाले अराफात की छवि 1988 में अचानक बदली हुई दिखी। वो संयुक्त राष्ट्र में शांति के दूत के रूप में नजर आए। बाद में उन्हें शांति के नोबेल पुरस्कार से भी सम्मानित किया गया।


title: यासिर अराफ़ात (फिलिस्तीनी नेता)

text: नेहरू-गांधी परिवार के साथ इनकी बहुत करीबियां थीं। इंदिरा गांधी को वो अपनी बड़ी बहन मानते थे। इन्होंने भारत में 1991 के चुनाव अभियान के दौरान राजीव गांधी को जानलेवा हमले को लेकर आगाह किया था।


title: यासिर अराफ़ात (फिलिस्तीनी नेता)

text: इनकी मृत्यु की खबर 11 नवंबर, 2004 को आई। बताया गया कि बीमारी की वजह से उनकी मौत हुई। कुछ समय बाद ही उनकी मौत को लेकर इजरायल पर जहर देने के आरोप लगे। इसके बाद ये सवाल खड़ा हो गया कि उनकी मौत प्राकृतिक थी या जहर के चलते हुई थी।


title: यासिर अराफ़ात (फिलिस्तीनी नेता)

text: जांच के लिए उनके शव को कब्र से भी निकाला गया था और स्विटजरलैंड के वैज्ञानिकों ने दावा किया था कि उनके शव के अवशेषों में रेडियोधर्मी पोलोनियम-210 मिला था। हालांकि, उनकी मौत लोगों के लिए अब भी एक पहेली ही बनी हुई है।


title: मंत्री

text: मंत्री आधुनिक सरकार में एक प्रमुख पद है। यह शीर्ष सत्ता के सहयोगी के रूप में कार्य करता है। भारत में संविधान की धारा ७४ के अनुसार प्रधानमंत्री अपने लिए मंत्रियों की नियुक्ति करते हैं।


title: मंत्री

text: भारत में प्राचीनकाल में राजा को विविध विषयों पर सलाह देने के लिये नियुक्त व्यक्ति को मंत्री या सचिव कहा जाता था।


title: बेरीनाग

text: बेरीनाग (Berinag), जिसे बेड़ीनाग या बेणीनाग भी कहा जाता है, भारत के उत्तराखण्ड राज्य के कुमाऊँ मण्डल के पिथौरागढ़ ज़िले में स्थित एक हिल स्टेशन है। यह इसी नाम की तहसील का मुख्यालय भी है।


title: बेरीनाग

text: नगर के समीप ही बेणीनाग का ऐतिहासिक मन्दिर है, जो कुमाऊँ के प्रसिद्ध नाग मन्दिरों में एक है। इस मन्दिर की लोकप्रियता के कारण इसके समीपस्थ क्षेत्र को भी कालांतर में बेणीनाग कहा जाने लगा। समय बीतने के साथ-साथ यह नाम पहले बेणीनाग से बेड़ीनाग हुआ, और फिर ब्रिटिश काल मे बेड़ीनाग से बदलकर बेरीनाग हो गया।


title: बेरीनाग

text: बेरीनाग ऐतिहासिक तौर पर गंगोली क्षेत्र के अंतर्गत माना जाता है। यहाँ तेरहवीं शताब्दी से पहले कत्यूरी राजवंश का शासन था। तेरहवीं शताब्दी के बाद यहाँ मनकोटी राजाओं का शासन स्थापित हो गया, जिनकी राजधानी मनकोट में थी। सोलहवीं शताब्दी में कुमाऊँ के राजा बालो कल्याण चन्द ने मनकोट पर आक्रमण कर गंगोली क्षेत्र पर अधिकार कर लिया। इसके बाद यह क्षेत्र 1790 तक कुमाऊँ का हिस्सा रहा। 1790 में गोरखाओं ने कुमाऊँ पर आक्रमण कर कब्ज़ा कर लिया, और फिर 1815 के गोरखा युद्ध में गोरखाओं की पराजय के बाद यहाँ अंग्रेज़ों का कब्ज़ा हो गया।


title: बेरीनाग

text: अंग्रेजी शासन काल में यहाँ चाय के कई बागान स्थापित किये गए। लगभग दो सदियों तक, बेरीनाग और चौकोरी में कई हेक्टेयर क्षेत्र में चाय के बागान फैले हुए थे। 1864 में, ये बागान थॉमस मैकिंस और एडवियरस स्लेनेगर स्टेपॉर्ड के थे, जो ब्रिटेन में पंजीकृत एक कंपनी थी। 1869 में ये "कुमाऊँ-अवध प्लांटेशन कंपनी" के स्वामित्व में आये, और उसके बाद जेम्स जॉर्ज स्टीवेन्सन, ने एक पंजीकृत बिक्री पत्र द्वारा इन्हें खरीद लिया। 1919 में यह भूमि ठाकुर देव सिंह बिष्ट और चंचल सिंह बिष्ट ने खरीदी थी। 1964-65 में इस क्षेत्र में कुल 9,667 नाली (195.4 हेक्टेयर) क्षेत्र में चाय के बागान फैले हुए थे।


title: बेरीनाग

text: 80-90 के दशकों में इन बागानों में चाय का उत्पादन समाप्त सा हो गया और फिर धीरे धीरे एक पूरे शहर ने यहां आकार ले लिया। बेरीनाग क्षेत्र राईआगर और उडियारी के माध्यम से आस-पास के अधिकतर हिस्सों से जुड़ा हुआ था, और इसी कारण 2004 में डीडीहाट तहसील के 298 गांवों को स्थानांतरित कर बेरीनाग तहसील का गठन कर दिया गया। 2014 में नगर के केंद्र से होकर जाने वाली सड़क राष्ट्रीय राजमार्ग घोषित हो गयी; राष्ट्रीय राजमार्ग 309ए नामक यह राजमार्ग बेरीनाग को अल्मोड़ा, बागेश्वर और गंगोलीहाट से जोड़ता है।


title: बेरीनाग

text: बेरीनाग 29.776 डिग्री के अक्षांशों 80.056 डिग्री के देशान्तरों पर स्थित है। समुद्र तल से इसकी औसत ऊंचाई 1,860 मीटर (6,100 फीट) है। यह राष्ट्रीय राजधानी नई दिल्ली के 460 किमी उत्तर-पूर्व और राज्य की राजधानी देहरादून के 380 किमी पूर्व में स्थित है। बेरीनाग कुमाऊँ मण्डल के अंतर्गत आता है और यह कुमाऊँ के मुख्यालय नैनीताल के 160 किमी उत्तर-पूर्व में स्थित है। बेरीनाग हिमालय पर्वतमाला की कुमाऊंनी पहाड़ियों में बसा है। नगर के आस पास फैले जंगलों में चीड़, बांज, देवदार और साल के पेड़ बहुतायत में पाए जाते हैं। यहाँ के अधिकतर पहाड़ चूना पत्थर, बलुआ पत्थर, स्लेट, गनीस और ग्रेनाइट इत्यादि के बने हैं।


title: बेरीनाग

text: बेरीनाग की जलवायु कुमाऊँ के अन्य पर्वतीय क्षेत्रों की तरह ही उप-ऊष्णकटिबंधीय हाईलैंड प्रकार की है; गर्मियों (जून) में औसत दैनिक तापमान 21.4 डिग्री सेल्सियस के आसपास होता है, जबकि सर्दियों (जनवरी) में यह लगभग 7.9 डिग्री सेल्सियस तक गिर जाता है। वर्ष भर में औसत तापमान 13.5 डिग्री सेल्सियस तक की भिन्नता प्रदर्शित करता है। सबसे शुष्क और सबसे नम महीनों के बीच वर्षा का अंतर 424 मिमी रहता है। 9 मिमी औसत वर्षा के साथ नवंबर सबसे शुष्क माह है, जबकि 433 मिमी के औसत के साथ जुलाई में सबसे अधिक वर्षा होती है। कोपेन जलवायु वर्गीकरण के अनुसार नगर की जलवायु का कोड "cwb" है।


title: बेरीनाग

text: पहाड़ी क्षेत्र होने के कारण सड़क मार्ग ही बेरीनाग में यातायात का सबसे सुलभ साधन है। बेरीनाग राष्ट्रीय राजमार्ग 309ए द्वारा अल्मोड़ा, बागेश्वर और गंगोलीहाट जैसे नगरों से जुड़ा हुआ है। इसके अतिरिक्त नगर से कुछ दूरी पर ही राईआगर तथा उडियारी बेंड हैं, जहाँ से क्रमशः सेराघाट-अल्मोड़ा तथा थल-डीडीहाट/मुनस्यारी को सड़कें निकलती हैं। यह नगर बस सेवा से कुमाऊँ के सभी प्रमुख नगरों से जुड़ा हुआ है।


title: बेरीनाग

text: पिथौरागढ़ में स्थित नैनी सैनी विमानक्षेत्र बेरीनाग से निकटतम हवाई अड्डा है, जो सड़क मार्ग से लगभग 90 किमी दूर है। लगभग 180 किमी की दूरी पर हल्द्वानी में स्थित काठगोदाम रेलवे स्टेशन नगर से निकटतम रेलवे स्टेशन है।


title: पारहिमालय

text: पारहिमालय () तिब्बत में हिमालय से समांतर चलने वाली एक पर्वतमाला का नाम है। तिब्बत में हिमालय ब्रह्मपुत्र नदी (तिब्बती भाषा में यरलुंग त्संगपो नदी) से दक्षिण में चलते हैं जबकि पारहिमालय शृंखला उस नदी से उत्तर में हिमालय के साथ-साथ चलती है। हिन्दू धर्म का पवित्र कैलाश पर्वत पारहिमालय पर्वतमाला के पश्चिमी हिस्से में स्थित है इसलिये इस पर्वतमाला के पश्चिमी भाग को 'कैलाश पर्वतमाला' () भी कहते हैं। पूर्वी हिस्से में न्येनचेन तंगल्हा शृंखला है। इसलिये पारहिमालय को कैलाश-न्येनचेन थंगल्हा शृंखला () भी कहते हैं। तिब्बती भाषा में कैलाश पर्वत को 'गंगरिनपोछे' (གངས་རིན་པོ་ཆེ) कहते हैं। इसलिए चीन की सरकार पारहिमालय को गंगदिसे-न्येनचेन थंगल्हा शृंखला () कहती है।


title: सरला ठकराल

text: सरला ठकराल (१९१४ - १५ मार्च २००८), विमान उड़ाने वाली पहली भारतीय महिला थी। सरला को 'मति' नाम से भी पुकारा जाता था। सरला ठकराल ने १९३६ में २१ वर्ष की आयु में एक विमानन लाइसेंस अर्जित करके एक जिप्सी मोठ को अकेले उड़ाया। उनकी एक ४ साल की बेटी भी थी। प्रारंभिक लाइसेंस प्राप्त करने के बाद, उन्होंने लाहौर फ्लाइंग क्लब के स्वामित्व वाले विमान में एक हज़ार घंटे की उड़ान भर कर रखी और पूरा किया।


title: सरला ठकराल

text: १६ वर्ष की आयु में उनका विवाह पी.डी शर्मा से हुआ, जिनके परिवार में ९ पायलट थे। इस कारण उन्हें पायलट बनने के लिए बहुत प्रोत्साहन मिला। उनके पति शर्मा, पायलट का लाइसेंस पाने वाले पहले भारतीय थे। कराची से लाहौर के बीच में तथा १००० घंटे से अधिक की उड़ान भर कर सरला 'लाइसेंस अ' हासिल करने वाली पहली भारतीय महिला बनीं। ठकराल आर्य समाज की समर्पित अनुयायी थीं। भारत के स्वतंत्र होने पर वे अपनी दोनों बेटियों के साथ दिल्ली आ गयीं। दिल्ली में वे आर पी ठकराल के सम्पर्क में आयीं और १९४८ में उनसे विवाह किया। सरला सफल व्यवसायी और चित्रकार थीं। उन्होने वस्त्र और आभूषण डिजाइन करना शुरू कर दिया। २००८ में उनकी मृत्यु हो गई।


title: प्रमुख स्वामी

text: प्रमुख स्वामी महाराज (७ दिसंबर १९२१ - १३ अगस्त २०१६) हिन्दु धर्म के एक महान संत थे। उनका मूल नाम शान्तिलाल पटेल था। वे 'नारायणस्वरूपदास स्वामी' नाम से दीक्षित हुए थे। वे बोचसन्यासी अक्षर पुरुषोत्तम स्वामिनारायण संस्था के प्रमुख (अध्यक्ष) थे।


title: भारतीय रेल हड़ताल, १९७४

text: सन १९७४ में भारतीय रेल के कर्मचारियों द्वारा २० दिन की हड़ताल की गयी थी। इस हड़ताल में १७ लाख कर्मचारियों ने भाग लिया था और यह अब तक की सबसे बड़ी ज्ञात हड़ताल है। इसका नेतृत्व जॉर्ज फर्नांडीज ने किया था जो उस समय इंडिया रेलवे मेन्स फ़ेडरेशन के अध्यक्ष थे। बीस दिन चली रेल हड़ताल से भारत में हाहाकार मच गया था।


title: मालवा एक्स्प्रेस २९१९

text: मालवा एक्स्प्रेस १२९१९ भारतीय रेल द्वारा संचालित एक मेल सुपरफास्ट एक्स्प्रेस ट्रेन है। यह ट्रेन इंदौर जंक्शन बीजी रेलवे स्टेशन (स्टेशन कोड:INDB) से १२:२५ बजे छूटती है और जम्मू तवी रेलवे स्टेशन (स्टेशन कोड:JAT) पर ३:४० बजे पहुंचती है। इसकी यात्रा अवधि है २७ घंटे १५ मिनट।


title: मालवा एक्स्प्रेस २९१९

text: मालवा एक्सप्रेस एक दैनिक सुपरफास्ट एक्सप्रेस ट्रेन सेवा है जो, मध्य प्रदेश का सबसे बड़ा शहर और व्यावसायिक केंद्र इंदौर जंक्शन बीजी रेलवे स्टेशन से जम्मू कश्मीर, भारत में जम्मू तवी तक जोड़ता है।


title: मालवा एक्स्प्रेस २९१९

text: वर्तमान में यह ट्रेन इंदौर के डॉ. अम्बेडकर नगर (महू) से श्री माता वैष्णोदेवी कटड़ा के लिए चलती है इस ट्रेन का नंबर 12919 और 12920 है


title: मालवा एक्स्प्रेस २९१९

text: यह ट्रेन मूल रूप से इंदौर और नई दिल्ली के बीच शुरू की गई थी और तब से जम्मू तवी तक बढ़ा दी गई है। यह एक कूटनीतिक संकेत के रूप में पाकिस्तान पहुंचने वाली पहली भारतीय रेल थी। २२ अक्टूबर १९८५ को इंदौर से पाकिस्तान में लाहौर तक, इंदौर-लाहौर विशेष सेवा से चल रही थी, लेकिन सेवा विवादों की वजह से ५५ दिनों के बाद समाप्त कर दिया गया। इस अवधि के दौरान यह हर एक सप्ताह में एक बार शुक्रवार को दोनों दिशा में प्रस्थान करती रही। यह भोपाल एक्सप्रेस, रेवांचल एक्सप्रेस और अहिल्यानगरी एक्सप्रेस के बाद, एक आईएसओ प्रमाण पत्र प्राप्त करने के लिए भारत और मध्य प्रदेश में पांचवीं ट्रेन थी।


title: मालवा एक्स्प्रेस २९१९

text: इंदौर से 'डौन' सेवा संख्या १२९१९ के रूप में और जम्मू तावी से 'अप' सेवा संख्या १२९२० वहन करती है। मालवा नाम मध्य प्रदेश के क्षेत्र को प्रतीक करता है, जहां इंदौर शहर में स्थित है।


title: मालवा एक्स्प्रेस २९१९

text: ट्रेन अपनी यात्रा के माध्यम से कई मार्गों पर चलती है। देवास - उज्जैन, उज्जैन - सीहोर - भोपाल, भोपाल - बीना, बीना - झांसी - ग्वालियर, ग्वालियर - आगरा, आगरा - मथुरा, मथुरा - दिल्ली और नई दिल्ली - अमृतसर ये मार्गों पर चल्ती है। यह इस तरह मध्य प्रदेश, उत्तर प्रदेश, राजस्थान, नई दिल्ली, हरियाणा, पंजाब और जम्मू एवं कश्मीर से ७ राज्यों के माध्यम से गुजरता है। इस ट्रेन के महत्वपूर्ण स्टापें हैं:


title: सामग्री प्रबंधन

text: सामग्री प्रबंधन (Materials management) में स्पेयर पार्ट्स का प्रापण (acquision), खराब हुए अवयवों के प्रतिस्थापन, क्रय का गुणवत्ता नियंत्रण तथा क्रयादेश, शिपिंग एवं भंडारण के मानकों का निर्धारण आदि से संबन्धित विषय है। यह लॉजिस्टिक्स का वह भाग है जो आपूर्ति शृंखला (सप्लाई चेन) के अदृष्य अवयवों से संबन्धित है।


title: सामग्री प्रबंधन

text: मनुष्य के जीवनयापन के लिए सामग्री की आवश्यकता उतनी ही पुरानी है जितना कि मानव इतिहास। फिर भी द्वितीय विश्वयुद्ध के पूर्व तक सामग्री प्रबन्धन को इतना महत्व नहीं प्राप्त हुआ जितना कि यह विषय अब महत्वपूर्ण है। द्वितीय विश्वयुद्ध के दौरान अमेरिका एवं यूरोपीय देशों में रक्षा सामग्री के योजनाबद्ध तरीके से प्रापण एवं प्रबन्धक की बात की गयी जिसमें रक्षा उपकरणों एवं युद्ध के समय प्रयोग में आने वाली सामग्री का योजनाबद्ध रूप से उत्पादन, प्रापण निरीक्षण, भंडारण, प्रेषण एवं रख रखाव के विषय में गहन रूप से विचार किया गया। धीरे-धीरे सामग्री प्रबंधन ऐसा व्यापक विषय बन गया जिसके अंतर्गत सामग्री प्रापण की योजना से लेकर उसके अंतिम उपयोग तक गहन अध्ययन का विषय बन गया।


title: सामग्री प्रबंधन

text: भारत में बीसवीं सदी के छठे दशक तक सामग्री प्रंबधन विषय का कोई विशेष महत्व नहीं रहा। सातवें दशक से इसकी उपयोगिता पर ध्यान दिया जाने लगा और आज उन्नत देशों में ही नहीं हमारे देश में भी इसके विकास में सामग्री प्रबंधन का विशेष महत्वपूर्ण स्थान है।


title: पत्नीटॉप

text: पत्नीटॉप (Patnitop) भारत के जम्मू और कश्मीर राज्य के उधमपुर ज़िले में एक पर्यटक स्थल है। यह राष्ट्रीय राजमार्ग ४४ पर जम्मू से श्रीनगर जाते हुए उधमपुर और कुद के बाद आता है। यह जम्मू से लगभग 112 किमी दूर है और एक पठार पर 2,024 मीटर (6,640 फ़ुट) की ऊँचाई पर चेनाब नदी के समीप स्थित है। शीत ऋतु में यहाँ भारी हिमपात होता है।


title: पत्नीटॉप

text: हर वर्ष बर्फ़बारी के कारण यहाँ सर्दियों में यातायात रुक जाता है और कभी-कभी मीलों लम्बी क़तार लगने से ट्रक व अन्य वाहन दिनों तक रुके रहते हैं। मार्च 2017 में यहाँ भारत की सबसे लम्बी सुरंग का उदघाटन हुआ। 9.2 किमी (6 मील) लम्बी चेनानी-नाशरी सुरंग (जो पत्नीटॉप सुरंग भी कहलाती है) पत्नीटॉप से 2 किमी दक्षिण में चेनानी बस्ती से शुरु होती है और पत्नीटॉप से उत्तर में नाशरी गाँव तक जाती है। इस से जम्मू-श्रीनगर का फ़ासला 31 किमी घट गया है और ट्राफ़िक जाम भी कम होंगे।


title: हेमलता

text: हेमलता (जन्म: 16 अगस्त 1954, हैदराबाद) भारतीय सिनेमा की एक महत्वपूर्ण पार्श्वगायिका है। 1970 के दशक के अंत से बॉलीवुड में एक प्रमुख पार्श्व गायिका रही हैं। वह शास्त्रीय रूप से प्रशिक्षित है। उन्होंने खुद को फिल्म, संगीत गोष्ठी, टेलीविजन और संगीत में स्थापित किया है।


title: हेमलता

text: 1977-81 की अवधि में उन्हें पाँच बार सर्वश्रेष्ठ महिला पार्श्व गायिका पुरस्कार के लिए फिल्मफेयर में नामांकित किया गया था। 1977 में "चितचोर" के "तू जो मेरे सुर में" में शास्त्रीय गायन के लिए उन्होंने पुरस्कार जीता था जो कि येशुदास के साथ गाया गया था और रवीन्द्र जैन द्वारा रचित था।


title: हेमलता

text: 1966 में, उनका परिवार बॉम्बे चला गया, जहाँ वे भारत के दक्षिणी बॉम्बे के गिरगाँव में रहने लगे। हेमलता को संगीत निर्देशक नौशाद अली से एक निमंत्रण मिला, जिन्होंने उन्हें गाने के लिए कहा और उनकी आवाज़ सुनकर वह बहुत प्रभावित हुए कि वह एक गैर-फिल्मी रचना गा रही थीं। उन्होंने हेमलता से वादा किया था कि वह उन्हें अपनी फ़िल्मों में गाने के लिए मौका देंगे। लेकिन उन्होंने उन्हें सलाह दी कि जब तक उनकी आवाज़ परिपक्व न हो जाए वो इंतजार करें।


title: हेमलता

text: पहले दिन, उन्हें 1967 में संगीत निर्देशक रोशन का निमंत्रण मिला। उसी हफ्ते में, उन्होंने "रूप रूपैया" के लिए उषा खन्ना की रचना के तहत अपना पहला गीत "तू खामोश मैं पुरजोश" रिकॉर्ड किया। उनका पहला जारी किया गया गीत "दस पैसे में राम ले लो" फिल्म "एक फूल एक भूल" (1968) से था।


title: हेमलता

text: 1970 के दशक की शुरुआत में, रवीन्द्र जैन अपनी किस्मत आजमाने के लिए बम्बई आए। रवीन्द्र जैन के आने से पहले उन्होंने कमोबेश 100/150 गाने गाए। प्रारंभ में, रवीन्द्र जैन ने अपनी पहली फिल्म "कांच और हीरा" (1972) के लिए उनकी आवाज़ का इस्तेमाल किया, फिर "राख और चिंगारी" (1974), "गीत गाता चल" (1975), "सलाखें" (1975) और "तपस्या", जो ज्यादा लोकप्रिय नहीं रहीं। हालाँकि, हेमलता को पहचान तब मिली जब रवीन्द्र जैन ने उन्हें फिल्म "फकीरा" (1976) के गाने 'सुन के तेरी पुकार' के लिए मौका दिया।


title: हेमलता

text: उसी वर्ष, रवीन्द्र जैन ने राजश्री बैनर की फिल्म "चितचोर" ’के लिए उनकी आवाज का इस्तेमाल किया, जिसके लिए उन्होंने फिल्मफेयर पुरस्कार जीता। इसके बाद, हेमलता ने 1980 और 1990 के दशक में राजश्री प्रोडक्शन्स की विभिन्न फिल्मों में खुद को स्थापित किया।


title: तन सिंह

text: तन सिंह एक भारतीय राजनेता, व लेखक थे। वे दो बार सांसद और दो बार राजस्थान विधानसभा से सदस्य रह चुके थे उन्होंने श्री क्षत्रिय युवक संघ नामक संस्था की स्थापना की जो राजपूत समाज के बालक-बालिकाओं में संस्कार निर्माण का कार्य करती हैं।


title: ली कोर्बुज़िए

text: चार्ल्स एदुआर् जिआन्नेरे-ग्रि, जो खुद को ली कोर्बुज़िए कहलाना पसंद करते थे (६ अक्टूबर १८८७ – २७ अगस्त १९६५), एक स्विस-फ़्रांसीसी आर्किटेक्ट, रचनाकार, नगरवादी, लेखक व रंगकार, थे और एक नई विधा के अग्रणी थे, जिसे आजकल आधुनिक आर्किटेक्चर या अंतर्राष्ट्रीय शैली कहा जाता है। इनका जन्म स्विट्ज़र्लैंड में हुआ था, लेकिन ३० वर्ष की आयु के बाद वे फ़्रांसीसी नागरिक बन गए।


title: ली कोर्बुज़िए

text: आधुनिक उच्च रचना की पढ़ाई के ये अग्रणी थे और भीड़ भाड़ वाले शहरों में बेहतर स्थितियाँ बनाने के प्रति समर्पित थे। उनका कार्य पाँच दशकों में निहित था और उनकी इमारते केंद्रीय यूरोप, भारत, रूस औ उत्तर व दक्षिण अमरीका में एक एक थीं। वे एक नगर नियोजक, चित्रकार, मूर्तिकार, लेखक, व आधुनिक फ़र्नीचर रचनाकार भी थे।


title: ली कोर्बुज़िए

text: इनका जन्म होने पर चार्ल्स एदुआर् जिआन्नेरे-ग्रि नाम दिया गया। जन्मस्थली थी ला शॉ-दे-फ़ौं, जो कि न्यूशाते कैंटन में पश्चिमोत्तरी स्विट्ज़र्लैंड में जुरा पर्वतमाला, के बीच है, यह जगह फ़्रांस की सरहद से केवल पाँच किलोमीटर के रास्ते पर है। इन्होंने फ़्रोबेलियाई विधियों का प्रयोग करने वाली एक पाठशाला में पढ़ाई की।


title: ली कोर्बुज़िए

text: ली कोर्बुज़िए द्रष्टव्य कलाओं के प्रति आकर्षित थे और उन्होंने बुडापेस्ट व पेरिस में पढ़े शार्ल लीप्लात्तेनिय के अधीन ला शॉ दे फ़ौं कला विद्यालय में पढ़ाई की। कला विद्यालय में उनके आर्किटेक्चर के शिक्षक थे रेने शपला और उनकी प्रारंभिक कृतियों पर इनका गहरा असर रहा।


title: ली कोर्बुज़िए

text: प्रारंभिक वर्षों में अपने शहर के कुछ संकीर्ण माहौल से निकलने के लिए वे यूरोप भ्रमण करते। १९०७ के आसपास वे पेरिस गए, जहाँ उन्हें सरियाजड़ित कंक्रीट के प्रणेता ऑगस्त पेरे के दफ़्तर में काम मिला। अक्तूबर १९१० और मार्च १९११ के दरमियान उन्होंने बर्लिन के आर्किटेक्ट पीटर बेह्रेंस के साथ काम किया और यहीं पर वे लुड्विग मिएस वैन डेर रोहे व वॉल्टर ग्रोपियस से मिले होंगे। उन्होंने जर्मन में निपुणता हासिल की। ये दोनो अनुभव भविष्य में उनके कार्य को प्रभावित करने वाले थे।


title: ली कोर्बुज़िए

text: १९११ का अंत आते आते वे बाल्कन प्रदेश में गए और यूनान व तुर्की हो के आए, वहाँ उन्होंने जो देखा उससे उनकी अभ्यासपुस्तिकाएँ भर गईं। इनमें खास थे पार्थेनन के कुछ मशहूर रेखाचित्र, इस इमारत की तारीफ़ उन्होंने बाद में अपनी कृति "एक आर्किटेक्चर की ओर" (१९२३) में की।


title: ली कोर्बुज़िए

text: द्वितीय विश्व युद्ध के दौरान ली कोर्बुज़िए ने ला शॉ-दे-फ़ौं के अपने पुराने विद्यालय में अध्यापन किया और युद्ध खत्म होने पर पेरिस वापस लौटे। स्विट्ज़र्लैंड में इन चार वर्षों में उन्होंने सैद्धांतिक आर्किटेक्चर पर आधुनिक तकनीकों के जरिए काम किया। इनमें से एक था "डॉम-इनो हाउस" (१९१५-१९१५) के लिए एक परियोजना। इस मॉडल में एक खुली तल योजना थी जिसमें कि कंक्रीट के स्लैब थे, जो किनारे किनारे न्यूनतम पतले सरियाजड़ित कंक्रीट के खंबों के जरिए टिके थे और हर फ़र्श पर एक किनारे पर सीढ़ियों के जरिए जाया जा सकता था।


title: ली कोर्बुज़िए

text: अगले दस साल के उनके वास्तुकारी के लिए यह रचना ही आधार बनी। जल्दी ही उन्होंने अपने भाई पियेरे जॉन्नेरे (१८९६-१९६७) के साथ वास्तुकारी का काम शुरू किया, यह भागीदारी १९४० तक चली।


title: ली कोर्बुज़िए

text: १९१८ में ली कोर्बुज़िए निराश क्यूबवादी चित्रकार अमेदेई ऑज़ेन्फ़ाँ से मिले, इनमें उन्हें अपने जैसा जुनून दिखा। ऑज़ेन्फ़्राँ ने उन्हें चित्रकारी करने को प्रोत्साहित किया और इस प्रकार दोनों ने कुछ समय का सहयोग आरंभ किया। क्यूबवाद को अतार्किक व "रूमानी" कह के तिरस्कृत करते इस जोड़ी ने अपना प्रस्ताव "अप्रे ले क्यूबिस्मे" प्रकाशित किया और एक नया कलात्मक आंदोलन, शुद्धतावाद शुरू हुआ। ऑज़ेन्फ़ाँ व जॉन्नरे ने शुद्धतावदी पत्रिका "लेस्प्री नोव्यू" की स्थापना की। वह क्यूबवादी कलाकार फ़र्नां लेज के अच्छे मित्र थे।


title: ली कोर्बुज़िए

text: पत्रिका के पहले अंक में शार्ल-एदुवा जिआन्नेरे ने अपने लिए एक उपनाम चुना, जो कि उनके नाना "लेकोर्बेसिए" के नाम का एक बदला हुआ रूप था - "ली कोर्बुज़िए", यह उनकी इस मान्यता के आधार पर था कि कोई भी अपने आपको पुनराविष्कृत कर सकता है। कुछ इतिहासविदों का कहना है कि इस उपनाम का अर्थ है " कौआ-जैसा।" खासतौर पर पेरिस में उस समय कई कलाकारों द्वारा अपनी पहचान के लिए केवल एक ही नाम चुनने का प्रचलन था।


title: ली कोर्बुज़िए

text: १९१८ और १९२२ के बीच ली कोर्बुज़िए ने कुछ नहीं बनाया, वे केवल शुद्धतावादी सिद्धांतों और चित्रकारी में लगे रहे। १९२२ में ली कोर्बुज़िए और जिआन्नेरे ने ३५ र्यू दे सेव्रे में एक स्टूडियो खोला।


title: ली कोर्बुज़िए

text: उनका सैद्धांतिक अध्ययन जल्द ही एक परिवार वाले घरों की योजनाओं में परिवर्तित हुआ। उनमें एक था, मेइसाँ "सित्रोहाँ", जो कि फ़्रांसीसी कार निर्माता सित्रोएँ पर आधारित था, क्योंकि इस घर को बनाने के लिए ली कोर्बुज़िए ने आधुनिक औद्योगिक विधियों और पदार्थों की हिमायत की थी। यहाँ ली कोर्बुज़िए ने तीन मंज़िला ढाँचा प्रस्तावित किया, जिसमें दोहरी-ऊँचाई का मुख्य कक्ष, दूसरी मंजिल पर शयन कक्ष और तीसरे पर रसोई थी। छत पर धूप के लिए खुली जगह थी। बाहर की तरफ़ दूसरी मंज़िल पर चढ़ने के लिए सीढ़ी थी। इस अवधि की और परियोजनाओं की तरह, यहाँ भी उन्होंने ऐसी दीवारें बनाईं जिनमें कि बड़ी बड़ी बिना अवरोध की खिड़कियों का प्रावधान हो। घर का आकार चौकोर था और जिन बाहरी दीवारों में खिड़कियाँ नहीं थी, उन्हें सफ़ेद स्टकोड स्थान की तरह रखा गया। ली कोर्बुज़िए और जिआन्नेरे ने घर के अंदर काफ़ी कुछ खाली रखा, सारे फ़र्नीचर के ढाँचे ट्यूब वाली धातुओं के थे। रौशनी के लिए कवल एक एक बिना शेड के बल्ब थे। अंदर की दीवारें भी सफ़ेद ही थीं। १९२२ और १९२७ के बीच ली कोर्बुज़िए और पिएरे जिआन्नेरे ने पेरिस के आसपास कई मुवक्किलों के लिए ऐसे मकानों की रचना की। बोलोन-सु-सीन और पेरिस के १६वें एर्रोंडिस्में में ली कार्बूजियर और पिएरे जिएन्नेरे ने विला लिप्शी, मेसाँ कुक (विलियम एडवर्ड्स कुक देखें), मेसाँ प्लेनी और मेसाँ ला रोश/अल्बेर जिआन्नेरे (जिसमें अब फ़ॉण्डेशं ली कार्बूजियर है) की रचना और निर्माण किया।


title: ली कोर्बुज़िए

text: कई सालों तक फ़्रांसीसी अधिकारी पेरिस की झुग्गियों की गंदगी से असफलतापूर्वक जूझते रहे। नगर में घरों की कमी को पूरा करने के लिए ली कार्बूजियर ने कई तरीके सोचे ताकि अधिक से अधिक लोगों को घर मिल सकें। उनका मानना था कि उनके नए वास्तुशिल्पी सुधार एक नया संगठनीय समाधान प्रदान करेंगे जिससे कि निम्न वर्ग के लोगों का जीवन स्तर बेहतर हो सकेगा। उनका इमूब्येल विला (१९२२) एक ऐसी ही परियोजना थी जिसमें कोशिका जैसे घर एक के ऊपर एक बने हुए थे, इनमें एक मुख्य कमरा, शयन कक्ष व रसोई तथा बगीचा था।


title: ली कोर्बुज़िए

text: केवल कुछ घरों की रचना करने से संतुष्ट न हो के ली कोर्बुज़िए ने संपूर्ण नगरों का अध्ययन शुरू किया। १९२२ में उन्होंने ३० लाख लोगों की "आधुनिक नगरी" (विले कोंतेंपोरैन) की योजना प्रस्तुत की। इस योजना के केंद्र में था साठ मंजिला गगनचुंबियाँ, जो कि स्टील के ढाँचे के दफ़्तरों की इमारतें थी और इनकी दीवारें काँच की थी। ये इमारतें बड़े, चौकोर उद्यान रूपी हरे क्षेत्रों के बीच में थी। ठीक बीच में एक यातायात केंद्र था, जिसमें अलग अलग स्तरों पर बस, ट्रेन, व सड़कों के चौराहे थे और सबसे ऊपर एक हवाई अड्डा था। उनकी यह मान्यता थी कि व्यावसायिक हवाईजहाज़ गगन चुंबियों के बीच उतर पाएँगे। ली कोर्बुज़िए ने पैदल रास्ते सड़कों से अलग किए और यातायात के लिए कारों को अधिक मान्यता दी। केंद्रीय गगन चुंबियों से दूर जाते जाते छोटे, कम ऊँचाई वाले घर शुरू होते थे जो कि सड़क से थोड़ी दूर हरियाली में बने थे, जहाँ नागरिक रहते थे। ली कोर्बुज़िए की आशा थी कि राजनैतिक-महत्वाकांक्षा वाले फ़्रांसीसी उद्योगपति इस दिशा में आगे बढ़ेंगे और टेलरवादी व फ़ोर्डवादी नीतियों का अमरीकी उद्योगों से नकल कर के समाज को नया रूप देंगे। नॉर्मा इवेंसन न कहा है, "प्रस्तावित शहर कुछ लोगों के लिए एक महत्वाकांक्षी दूरदृष्टि थी और कुछ औरों के लिए प्रचलित नागरिक वातवरण का एक विशाल अस्वीकरण।"


title: ली कोर्बुज़िए

text: इस नए औद्योगिक माहौल में ली कोर्बुज़िए ने एक नई पत्रिका "लेस्प्री नोव्यू" में योगदान दिया, आधुनिक औद्योगिक तकनीकों के इस्तेमाल की हिमायत की गई और समाज को एक अधिक प्रभावी वातावरण में परिवर्तित करने की भी हिमायत हुई, जससे कि सभी सामाजिक-आर्थिक स्तरों में जीवन बेहतर हो सके। उन्होंने यह दलील दी कि इस बदलाव न होने पर विद्रोह भड़क सकता है, जो समाज को हिला के रख देगा। उनका ब्रह्मवाक्य, "वास्तुशिल्प या क्रांति", जो कि इस पत्रिका के लेखों के आधार पर तैयार हुआ, उन्हीं की पुस्तक "व उन आर्कितेक्चर" ("एक वास्तुशिल्प की ओर," जिसका पहले अंग्रेज़ी में "एक नए वास्तुशिल्प की ओर" नाम से गलत अनुवाद हुआ था, इसी विचार को आगे बढ़ाती है, इस पुस्तक में उनके "लेस्प्री नोव्यू" में १९२० से १९२३ के बीच छपे लेख हैं। इस किताब में ली कोर्बुज़िए पर वाल्टर ग्रोपियस का प्रभाव दिखता है और उन्होंने इसमें कई उत्तर अमरीकी कारखानों व अनाज वाहक की तस्वीरें भी छापी हैं।


title: ली कोर्बुज़िए

text: सैद्धांतिक नागरिक योजनाओं में ली कोर्बुज़िए की दिलचस्पी बनी रही। १९२५ में एक और वाहन निर्माता द्वारा प्रायोजित होने पर उन्होंने "प्लाँ वोइसीं" का प्रदर्शन किया। इसमें उन्होंने सीन के उत्तर में अधिकतर केंद्रीय पेरिस को तोड़ कर अपने आधुनिक नगर के साठ मंजिली गगनचुंबियों को स्थापित करने की योजना प्रस्तावित की। ये इमारतें चौकोर खानों में बागों की हरियाली में होतीं और आसपास सड़कें। फ़्रांस के नेताओं और उद्योगपतियों ने इस योजना की छीछालेदर ही की, हालाँकि वे इन रचनाओं के पीछे के टेलरवाद व फ़ोर्डवाद के हिमायती ही थे। फिर भी इसके जरिए शहर के घिचपिच वाले और गंदे इलाकों से निपटने से संबंधित चर्चाएँ तो छिड़ी ही।


title: ली कोर्बुज़िए

text: १९३० के दशक में ली कोर्बुज़िए ने नगरवाद के अपने विचारों को और विस्तृत व परिमार्जित किया और अंततः १९३५ में "ला विल रेडियूस" (ओजस्वी नगर) में प्रकाशित किया। शायद आधुनिक नगर व ओजस्वी नगर में सबसे बड़ा फ़र्क यह था कि नए विचार में वर्ग आधारित विभाजन नहीं है, मकान परिवार के आकार के आधार पर निश्चित किए गए हैं, आर्थिक स्थिति के आधार पर नहीं।


title: ली कोर्बुज़िए

text: "ला विल रेडियूस" से ली कोर्बुज़िए का अर्थवाद से असंतुष्टि की ओर मोड़ का भी पता चलता है, अब वे ह्यूबर्ट लगर्देल के दाम-पंथी सिंडिकलवाद की ओर सम्मुख हुए। विची शासन के दौरान ली कोर्बुज़िए को एक योजना समिति में स्थान मिला और उन्होंने अल्जियर्स व अन्य शहरों की रचना की। केंद्र सरकार ने उनकी रचनाओं को अस्वीकार किया और १९४२ के बाद ली कोर्बुज़िए ने राजनैतिक गतिविधियों में भाग लेना बंद कर दिया।


title: ली कोर्बुज़िए

text: द्वितीय विश्व युद्ध के बाद, ली कोर्बुज़िए ने अपनी नागरिक योजनाओं को छोटे स्तर पर लागू करने के लिए फ़्रांस के कुछ इलाकों में "यूनिते"(ओजस्वी नगर की एक रिहाइशी इकाई) की एक शृंखला का निर्माण किया। इनमें सबसे मशहूर थी मार्सिली की यूनिते द हाबितेशॉ (१९४६-१९५२)। १९५० के दशक में ओजस्वी नगर को एक विशाल रूप में साकार करने का असर चंडीगढ़ के निर्माण के दौरान मिला। यह शहर पंजाब और हरियाणा नामक भारतीय राज्यों की राजधानी थी। अल्बर्ट मेयर की योजना का क्रियान्वयन करने के लिए ली कार्बूजियर को बुलाया गया।


title: ली कोर्बुज़िए

text: डॉक्टरों के निर्देशों को न मानते हुए २७ अगस्त १९६५ को ली कोर्बुज़िए रोकब्रून-कै-मार्तीं, फ़्रांस में भूमध्य सागर में तैरने चले गए। उनका शव अन्य तैराकों को मिला और उन्हें ११ बजे मृत घोषित कर दिया गया। यह माना गया कि उन्हें सतत्तर वर्ष की आयु में दिल का दौरा पड़ा है। उनका अंतिम संस्कार लूव्र महल के अहाते में १ सितंबर १९६५ को लेखक व विचारक आंद्रे मालरॉ के निर्देशन में संपन्न हुआ, वे उस समय फ़्रांस के संस्कृति मंत्री थे।


title: ली कोर्बुज़िए

text: ली कोर्बुज़िए की मृत्यु का सांस्कृतिक व राजनैतिक दुनिया में बहुत गहरा प्रभाव पड़ा। और कला की दुनिया में ली कोर्बुज़िए के सबसे बड़े विरोधी, जैसे कि सल्वदोर दाली ने भी उनकी महत्ता को पहचाना (दाली ने पुष्पांजली दी)। उस समय के संयुक्त राज्य के राष्ट्रपति लिंडन बी जांसन ने कहा : "उनका प्रभाव वैश्विक था और उनके द्वारा किए कार्यों में ऐसा स्थायित्व है जो कि इतिहास में कुछ ही कलाकार दे पाए हैं।" जापानी टीवी चैनलों ने संस्कार का सीधा प्रसारण टोक्यो के पाश्चात्य कला का राष्ट्रीय संग्रहालय में किया, उस समय के लिए यह समाचार माध्यमों द्वारा अनोखी श्रद्धांजलि थी।


title: ली कोर्बुज़िए

text: फ़ोंडेशं ली कोर्बुज़िए (या ऍफ़ऍलसी) उनकी आधिकारिक कार्यकारिणी के तौर पर काम करती है। फ़ोंडेशं ली ली कोर्बुज़िए में संयुक्त राज्य सर्वाधिकार का आधिकारिक प्रतिनिधि आर्टिस्ट्स राइट्स सोसाइटी है।


title: ली कोर्बुज़िए

text: ली कोर्बुज़िए की विला सेवोय (१९२९-१९३१) ने उनके वास्तुशिल्प संबंधी पाँच बिंदुओं का सारांश प्रदान किया है। इन बिंदुओं के बारे में उन्होंने अपनी पत्रिका "लेस्प्री नोव्यू" और पुस्तक "वर्स ऊन आर्कितेक्चर" में लिखा है, इनका विकास वे १९२० के दशक में कर रहे थे। पहला, ली कोर्बुज़िए ने अधिकतर ढाँचे को ज़मीन के ऊपर कर दिया, सहारे के लिए "पिलोतियों" – सरियाजडित कंक्रीट के खंबे के जरिए। ये "पिलोती" घर का ढाँचा संभालते और इनकी बदौलत अगली दो बिंदुओं को समर्थन मिलता - एक मुक्त दीवाल, यानी ऐसी दीवारें जिन्हें वज़न उठानी की ज़रूरत न ती और वास्तुशिल्पी उन्हें जैसे चाहे बना सकता था और एक खुला फ़र्श, यानी हर फ़र्श को जैसे चाहे कमरों में बाँटा जा सकता था, दीवारों की चिंता करने की ज़रूरत नहीं थी। विला सेवॉय की दूसरी मंज़िल में खिड़कियों की लंबी पट्टियाँ ती जो कि चारों और मौजूद खाली स्थान को बिना अवरोध के देखने में मदद करतीं। यह खाली स्थान उनकी प्रणाली की चौथी बिंदु था। पाँचवी बिंदु है छत पर बागीचा - इमारत ने जो हरियाली नष्ट की उसके एवज में छत पर हरियाली। निचले स्तर से तीसरी मंजिल की छत तक जाता एक रैंप ढाँचे को एक वास्तुशिल्पी प्रॉमिनेड प्रदान करता है। सफ़ेद नलीदार रेलिंग "समद्री जहाज़" वाली औद्योगिक सुंदरता की याद दिलाता है जो ली कोर्बुज़िए को बहुत पसंद थी। आधुनिक उद्योग को श्रद्धंजलि प्रदान करती हुई विस्मयकारी चीज़ थी निचले तल पर गाड़ी ले जाने निकालने की जगह, जो कि अर्धगोलाकार थी और गोलाई १९२७ की सित्रोएँ गाड़ी के घुमाव के आधार पर बनाई गई थी।


title: ली कोर्बुज़िए

text: ली कोर्बुज़िए ने वास्तुशिल्पी अनुपात की नाप के लिए अपने मॉड्युलोर प्रणाली में सुनहरे अनुपात का इस्तेमाल किया। इस प्रणाली को उन्होंने वित्रुवियस, लियोनार्दो द विंची के "वित्रुवियन पुरुष", लिओन बतिस्ता अल्बर्ती और अन्यों के काम को आगे बढ़ाने की तरह ही माना, जो कि वास्तुशिल्प के प्रदर्शन और काम को सुधारने में मानव शरीर के अनुपातों का प्रयोग करते आ रहे थे। सुनहरे अनुपात के अलावा, ली कार्बूजियर ने इस प्रणाली को मानवीय नाप, फ़िबोनाची संख्याएँ, व दोहरी इकाई के जरिए भी सुधारा।


title: ली कोर्बुज़िए

text: वे लियोनार्दो के मानवीय अनुपातो में सुनहरे अनुपात के सुझाव को दूसरी हद तक ले गए। उन्होंने मानव शरीर की लंबाई को नाभि पर दो विभागों में सुनहरे अनुपात के आधार पर विभाजित किया, फिर इन विभागों को पैरों व गले पर फिर से सुनहरे अनुपात में विभाजित किया; इन सुनहरे अनुपातों का उन्होंने मॉड्युलोर प्रणाली में इस्तेमाल किया।


title: ली कोर्बुज़िए

text: ली कोर्बुज़िए की १९२७ की गार्चे में विला स्तेईं, मोड्यूलोर प्रणाली का उदाहरण बनी। शहर का चौकौर आकार, ऊँचाई और आंतरिक ढाँचा अंदाज़न सुनहरे चौकोरों के बराबर हैं।


title: ली कोर्बुज़िए

text: ली कोर्बुज़िए ने अनुपात व तारतम्य की प्रणालियों को अपनी रचना दर्शन के केंद्र में रखा और उनका ब्रह्मांड के गणितीय विधान में आस्था सुनहरे अनुपात और फ़िबोनाची शृंखला से जुड़ा था, इन्हें वे "आँखों के सामने मौजूद लय और आपस में संबंधों में भी स्पष्ट। और ये लय ही मनुष्य की सभी गतिविधियों का आधार हैं। ये मनुष्य में अवश्यंभावी है, यही अवश्यंभाविता बच्चों, बूढ़ों और असभ्यों और शिक्षितों द्वारा सुनहरे अनुपात की खोज व प्रयोग से जुड़ी है।"


title: ली कोर्बुज़िए

text: ली कोर्बुज़िए ने फ़र्नीचर रचना के साथ प्रयोग १९२८ में शुरू किए जब उन्होंने वास्तुशिल्पी शार्लोट पेरियाँ को अपने स्टूडियो में आमंत्रित किया। उनके भाई पियरे जाँनरे ने भी कई रचनाओं में योगदान दिया। पेरियाँ के पहले अपने परियोजनाओं में ली कोर्बुज़िए बने बनाए फ़र्नीचर का इस्तेमाल करते थे, जैसे कि थोने द्वारा निर्मित छोटे फ़र्नीचर के सामान। यह कंपनी उनकी रचनाओं का १९३० के दशक में निर्माण करती थी।


title: ली कोर्बुज़िए

text: १९२८ में ली कोर्बुज़िए और पेरियाँ, ली कोर्बुज़िए की १९२५ की पुस्तक "ला देकोरेति दॉजूर्द्हुई" में दिए निर्देशों को अमल में लाने लगे। इस पुस्तक में तीन प्रकार के फ़र्नीचर वर्णित ते - "प्रकार-ज़रूरी", "प्रकार-फ़र्नीचर" और "मानवीय-अंग"। मानवीय-अंग वस्तुओं की उन्होंने यह परिभाषा दी थी "हमारे हाथ पैर की तरह ही और मानवीय कामों के लिए प्रयुक्त। प्रकार-ज़रूरी, प्रकार-कार्य, अतः प्रकार-वस्तु और प्रकार-फ़र्नीचर। मानवीय-अंग वस्तु एक आज्ञाकारी नौकर है। अच्छा नौकर काम भी करता है और अपने स्वामी के रास्ते में नहीं आता है। निश्चित ही कलाकृतियाँ, उपकरण हैं, सुंदर उपकरण। और भली भाँति चुने, सही अनुपात में बने, रास्ते में अटकाव न बनने वाले और चुपचाप काम करने वाले ये उपकरण लंबे चलेंगे"।


title: ली कोर्बुज़िए

text: इस सहयोग के पहले परिणाम थे तीन क्रोम-चढ़ी नलीदार स्टील की कुर्सियाँ, जो उनकी दो परियोजनाओं के लिए तैयार की गई थीं - पेरिस की मेइसों ला रोश और बार्बर व हेन्री चर्च के लिए एक पेविलियन। ली कोर्बुज़िए के १९२९ सेलों दातोम्ने, "घर के लिए उपकरण" परियोजना के लिए इस फ़र्नीचर को और विस्तृत किया गया।


title: ली कोर्बुज़िए

text: १९६४ में ली कोर्बुज़िए के जीवन काल में ही मिलान की कसिना ऍसपीए ने उनकी सभी फ़र्नीचर रचनाओं के निर्माण के वैश्विक अधिकार प्राप्त कर लिए। आज के दिन कई प्रतियाँ मौजूद हैं, लेकिन कसिनी ही एकमात्र उत्पादक है जिसे "फ़ोंडेशं ली कोर्बुज़िए" द्वारा अधिकार प्राप्त हैं।


title: ली कोर्बुज़िए

text: उन्होंने जॉर्ज वेलोई ऑर ह्यूबर्ट लगर्देल के साथ सहयोग किया और कुछ समय के लिए सिंडिकलिस्ट पत्रिका "प्रेल्यूद" के संपादक भी रहे। १९३४ में उन्होंने रोम में वास्तुशिल्प पर एक भाषण दिया, जिसके लिए उन्हें बेनितो मुसोलिनी ने बुलाया था। नागरिक योजना में उन्होंने विची शासन से जगह माँगी और उन्हें नगरवाद पर अध्ययन करने वाली एक समिति में स्थान दिया गया। उन्होंने अल्जियर्स की पुनर्रचना की योजनाएँ बनाईं, इनमें उन्होंने यूरोपियनों और अफ़्रीकियों के रहन सहन में फ़र्क मानने का विरोध किया और इस बात का वर्णन किया कि यहाँ "'सभ्य' लोग चूहों की तरह बिलों में रहते हैं और "जाहिल" लोग एकांत में मजे से रहते हैं।" यह योजना और अन्य शहरों की पुनर्रचना की योजनाएँ नज़रंदाज़ की गईं। इस हार के बाद ली कोर्बुज़िए राजनीति से प्रायः दूर ही रहै।


title: ली कोर्बुज़िए

text: हालाँकि लगर्देल और वेलोई की राजनीति में फ़ासीवाद, यहूदी-विरोधीवाद और अपर-आधुनिकवाद के अंश थे, ली कोर्बुज़िए का इन सब आंदोलनों से कितना जुड़ाव था यह कहना कठिन है। 'ला विल रेडियूस" में वे एक अराजनैतिक समाज की परिकल्पना करते हैं, जिसमें आर्थिक प्रशासन की नौकरशाही पूरी तरह से राज्य का स्थान ले लेती है।


title: ली कोर्बुज़िए

text: ली कोर्बुज़िए उन्नीसवीं सदी के फ़्रांसीसी यूटोपियाइओं सें-सिमोन व चार्ल्स फ़ूरियर से काफ़ी प्रभावित थे। यूनिते और फ़ूरियर के फ़लंत्सरी में काफ़ी समानता है। फ़ूरियर से ली कोर्बुज़िए ने कम से कम आंशिक रूप से राजनैतिक के बजाय प्रशासनिक सरकार का विचार लिया।


title: ली कोर्बुज़िए

text: मृत्योपरांत ली कोर्बुज़िए के योगदान पर काफ़ी विवाद हुआ है, क्योंकि वास्तुशिल्प मूल्य और इससे जुड़े परिमाण आधुनिक वास्तुशिल्प में काफ़ी अलग अलग है, अलग अलग विचारधाराओं में भी और अलग अलग वास्तुशिल्पों में भी। निर्माण के स्थर पर उनके बाद के काम से आधुनिकता के जटिल प्रभाव की अच्छी समझ प्रकट होती है, लेकिन उनकी नागरिक रचनाओं की कइयों ने आलोचना भी की है।


title: ली कोर्बुज़िए

text: नव नगरवाद आंदोलन के सदस्य जेम्स हॉवर्ड कुंस्ट्लर, ने ली कार्बूजियर की नगर आयोजन योजना को विनाशकारी व व्ययशील बताया है:


title: ली कोर्बुज़िए

text: उनके विचारों द्वारा प्रभावित सार्वजनिक गृह परियोजनाओं में यही समस्या पाई गई है कि गरीब समुदायों को एकरूपी गगन चुंबियों तक सीमित कर दिया गया, जिससे कि समुदाय के विकास के लिए आवश्यक सामाजिक संबंध टूट गए। उनके सबसे अधिक प्रभावी विरोधी रही हैं जेन जैकब्स, जिन्होंने ली कोर्बुज़िए की नागरिक रचना सिद्धांतों की कड़ी आलोचना अपनी बौद्धिक रचना "महान अमरीकी शहरों की मृत्यु वा जन्म" में की है।


title: ली कोर्बुज़िए

text: ली कोर्बुज़िए नगर नियोजन में बहुत अधिक प्रभावी थे और "कांग्रेस इंटर्नेशनल दार्किटेक्चर मोदर्न" (सीआईएएस) के संस्थापक सदस्य थे।


title: ली कोर्बुज़िए

text: ली कोर्बुज़िए मानवीय बस्तियों में ऑटोमोबाइल की वजह से बदलाव आने की संभावना को सबसे पहले समझने वालों में से थे। भविष्य के नगर को ली कोर्बुज़िए ने बड़े अपार्टमेंट इमारत, जो कि पार्क जैसी चीज़ से घिरा होगा और पिलोतियों पर टिका होगा, ऐसा सोचा। ली कोर्बुज़िए के सिद्धांतों को पश्चिमी यूरोप व संयुक्त राज्य में सार्वजनिक रिहाइश के निर्माताओं ने अपनाया। इमारतों की रचना में ली कार्बूजियर ने किसी भी प्रकार की सजावट का विरोध किया। इन बड़ी बड़ी इमारतें जो कि शहर में तो हैं पर शहर की नहीं हैं, का उबाऊ होने और पदयात्री के लिए कठिन होने का आरोप है।


title: ली कोर्बुज़िए

text: कई सालों तक, कई वास्तुशिल्पी ली कोर्बुज़िए के स्टूडियो में उनके साथ काम करते रहे और इनमें से कई अपने आप में भी जाने गए, जैसे कि चित्रकार-वास्तुशिल्पी नादिर अफ़ोंसो जिन्होंने ली कोर्बुज़िए के विचारों को अपनी सुंदरता सिद्धांत में आत्मसात किया। लूशियो कोस्टा की ब्रासिलिया की नगर योजना और फ़्रांतिसेक लिडी गहुरा द्वारा चेक गणराज्य में योजनाबद्ध ज़्लिन नामक औद्योगिक शहर उनके विचारों पर बनी कुछ योजनाएँ हैं और इस वास्तुशिल्पी ने स्वयं ही भारत में चंडीगढ़ की योजना बनाई। ली कोर्बुज़िए की सोच ने सोवियत संघ में शहरी योजना व वास्तुशिल्प को भी प्रभावित किया, खास तौर पर निर्माणवादी युग में।


title: ली कोर्बुज़िए

text: ली कोर्बुज़िए शताब्दी के प्रारंभ में औद्योगिक शहरों में आई समस्याओं से काफ़ी प्रभावित थे। उनका सोचना था कि औद्योगिक गृह तकनीकों से भीड़, गंदगी और अनैतिकता फैलती है। वे समाज में बेहतर घर बना के बेहतर समाज पैदा करने की आधुनिकतावाद के अग्रणी हिमायती थे। एबेनेज़र हॉवर्ड के "गार्डन सिटीज़ ऑफ़ टुमॉरो" ने ली कार्बूजियर और उनके समकालीनों को काफ़ी प्रभावित क्या है।


title: ली कोर्बुज़िए

text: ली कोर्बुज़िए ने इस विचार को भी लयबद्धता दी कि स्थान, गंतव्यों का एक समूह है जिसमें मानव लगभग लगातार ही आते जाते रहते हैं। अतः वे ऑटोमोबाइल को एक वाहक के तौर पर जायज़ ठहरा पाए और शहरी स्थानो में फ़्रीवे को महत्व दे पाए। अमरीका के द्वितीय विश्व युद्ध के बाद के समय के शहरी विकास कर्ताओं के हितों के लिए उनका यद दर्शन उपयोगी सिद्ध हुआ, क्योंकि इसके जरिए वे पारंपरिक शहरी स्थान को नष्ट करके अधिक घनत्व वाले अधिक मुनाफ़ा देने वाले व्यावसायिक व रिहायशी शहरी इलाकों को वास्तुशिल्पी व बौद्धिक समर्थन की हिमायत करने में सफल हुए। ली कोर्बुज़िए के विचारों के जरिए पारंपरिक शहरी स्थानों का विनाश और अधिक स्वीकृत हो गया, क्योंकि इस नए नगर को कम घनत्व, कम खर्च (और अधिक मुनाफ़े) वाले उपनगरीय और ग्रामीण इलाकों में चौड़ी सड़कें बनी, जिनकी बदौलत मध्यम वर्गीय एक परिवारीय घरों का निर्माण संभव हुआ।


title: ली कोर्बुज़िए

text: इस आंदोलन में निम्न मध्यम वर्ग व कामगीर वर्गों के अलग थलग पड़े नगरी ग्रामों का अन्य इलाकों से जुड़ाव, अर्थात उपनगरीय व ग्रामीण इलाकों का नगरीय व्यावसायिक केंद्रों से जुड़ाव के लिए ली कार्बूजियर के नियोजन में कोई जगह नहीं थी। ऐसा इसलिए था क्योंकि नियोजन के अनुसार सड़कें कामगीर व निम्न मध्यम वर्गीय वर्गों के रिहायिशी इलाकों के ऊपर से, नीचे से या बगल से निकलती थीं। इस तरह की परियोजनाएँ व इलाकों में सड़क से निकलने का कोई रास्ता नहीं था और सड़कों तक इनके पहुँचने का भी रास्ता नहीं था, जैसे कि कब्रिनी ग्रीन गृह परियोजना में लोग नौकरियों पाने और सेवा प्रदान करने के अवसरों से कट गए क्योंकि ये सब ली कोर्बुज़िए के यातायात-अंत-बिंदुओं तक सीमित थे। जैसे जैसे नौकरियाँ इन सड़कों के अंत में आने वाले उपनगरीय अंतों पर पहुँचते गए, नगरीय ग्रामवासियों ने यह पाया कि उनके समुदाय इन बड़ी सड़कों से कटते गए; न ही इनके पास सार्वजनिक यातायात की सुविधा थी जिससे कि वे किफ़ायत से उपनगरीय केंद्रों में नौकरियाँ कर पाते।


title: ली कोर्बुज़िए

text: युद्धोपरांत काफ़ी समय बाद उपनगरीय केंद्रों ने पाया कि कामगीरों की कमी एक बड़ी समस्या है, अतः वे स्वयं ही नगर से उपनगर की बस सेवाएँ चलाने लगे ताकि वे सब काम करने वाले लोग उपनगरों में पहुँच सकें जिनसे इतनी कमाई नहीं होती है कि लोग कारों में आ जा सकें।


title: ली कोर्बुज़िए

text: यातायात के बढ़ते खर्च (जिसमें ईंधन केवल एक ही हिस्सा है) और मध्यम व उच्च वर्ग के लोगों का उपनगरीय व ग्रामीण जीवनशैली के प्रति मन उचटने की वजह से ली कोर्बुज़िए के विचारों पर प्रश्न चिह्न खड़ा हुआ है। अब नगरीय इलाके ज़्यादा वांछित हैं। कई जगह नगर में कोंडोमिनियम में रहना लोग अधिक पसंद कर रहे हैं। कई केंद्रीय व्यावसायिक केंद्रों में अब रिहाइशी इलाके भी बन गए हैं या बन रहे हैं।


title: ली कोर्बुज़िए

text: ली कोर्बुज़िए ने जानबूझ के अपने बारे में मिथक खड़े किए और अपने जीवन काल में उनका काफ़ी आदर हुआ ही, मृत्योपरांत उनके भक्तों ने उन्हें फ़रिश्ते का जामा पहनाया जो कुछ गलत कर ही नहीं सकते थे। लेकिन १९५० के दशक में पहली शंकाएँ उठनी शुरू हुईं, खास तौर पर उनके अपने ही शिष्यों द्वारा निबंधों में, जैसे कि जेम्स स्टिर्लिंग व कॉलिन रो द्वारा, जिन्होंने उनके नगर संबंधी विचारों को खतरनाक बताया। बाद के आलोचकों ने उनके वास्तुशिल्प में तकनीकी खामियाँ भी निकालीं। ब्रायन ब्रेस टेलर ने अपनी किताब "आर्मे दु सालू" में ली कोर्बुज़िए की तिकड़मी हथकंडों के बारे में लिखा है जिनकी बदौलत उन्होंने अपने लिए आयोग बनवाया। उन्होंने निर्माण विधि और कई बेहूदे समाधानों के बारे में भी लिखा है।


title: लूडो किंग

text: लूडो किंग एक भारतीय फ्री-टू-प्ले मोबाइल गेम अनुप्रयोग है जिसे भारतीय स्टूडियो गैमेटियन टेक्नोलॉजीज प्राइवेट लिमिटेड द्वारा विकसित किया गया है। गैमेटियन का स्वामित्व विकाश जायसवाल के पास है। इसे एकता गेम इंजन पर विकसित किया गया है और यह एंड्रॉइड, आईओएस, किंडल और विंडोज फोन प्लेटफार्मों पर उपलब्ध है। खेल बोर्ड गेम, लूडो का आधुनिकीकरण है, जो बदले में पचीसी के प्राचीन भारतीय खेल पर आधारित है। लूडो किंग को पहली बार 20 फरवरी 2016 को ऐप्पल ऐप स्टोर पर रिलीज़ किया गया था, और टॉप फ्री गेम्स सेक्शन में नंबर 1 पर रहा।


title: अन्ना चांडी

text: न्यायमूर्ति अन्ना चांडी (४ मई १९०५ – २० जुलाई १९९६) भारत की पहली महिला न्यायाधीश थीं। वे १९३७ में एक जिला अदालत में भारत में पहली महिला न्यायाधीश बनीं। वे भारत में पहली महिला न्यायाधीश तो थी ही, शायद दुनिया में उच्च न्यायालय के न्यायधीश के पद (१९५९) तक पहुँचने वाली वे दूसरी महिला थीं।


title: अन्ना चांडी

text: न्यायमूर्ति चांडी का जन्म 4 मई 1905 को भारत के तत्कालीन त्रावणकोर राज्य (अब केरल) में एक मलयाली सीरियाई ईसाई माता पिता के यहाँ हुआ था।


title: अन्ना चांडी

text: वे 1928 में न्यायालयी सेवा में आयीं और उन्हें सर सी.पी.रामास्वामी द्वारा जो त्रावणकोर के तत्कालीन दीवान थे, जिला न्यायाधीश (मुंसिफ) के रूप में नियुक्त किया गया। वे केरल उच्च न्यायालय में 9 फ़रवरी 1959 से 5 अप्रैल 1967 तक न्यायाधीश के पद पर कार्यरत रहीं। अपने कार्यकाल के दौरान उन्होने भारत के कानूनी क्षेत्र में महिलाओं के कैरियर रूपी आशाओं को जन्म दिया।


title: जीव (जैन दर्शन)

text: जीव शब्द का प्रयोग जैन दर्शन में आत्मा के लिए किया जाता है। जैन दर्शन सबसे पुराना भारतीय दर्शन है जिसमें कि शरीर (अजीव) और आत्मा (जीव) को पूर्णता पृथक माना गया है।  इन दोनों के मेल को अनादि से बताया गया है, जिसे रत्नात्रय (सम्यक् दर्शन, सम्यक् ज्ञान, और सम्यक् चरित्र) के माध्यम से पूर्णता पृथक किया जा सकता है। संयम से जीव मुक्ति या मोक्ष को प्राप्त कर सकता है।"  आचार्य उमास्वामी ने तीर्थंकर महावीर के मन्तव्यों को पहली सदी में सूत्रित करते हुए तत्त्वार्थ सूत्र में लिखा है: "परस्परोपग्रहो जीवानाम्"। इस सूत्र का अर्थ है, 'जीवों के परस्पर में उपकार है'।


title: जीव (जैन दर्शन)

text: जैन आत्मा को छह शाश्वत द्रव्यों में से एक मानते हैं जिससे इस सृष्टि की रचना हुई है। आत्मा द्रव्य की दो मुख्य पर्याय है — स्वाभाव (शुद्ध आत्मा) और विभाव (अशुद्ध आत्मा)। जन्म मरण (संसार) के चक्र में पड़ी आत्मा अशुद्ध (संसरी) और इससे मुक्त होने पर शुद्ध आत्मा कहलाती है।


title: जीव (जैन दर्शन)

text: जैन दर्शन के अनुसार संसार (स्थानांतरगमन) में फँसी जीव आत्मा चार गतियों में जन्म मरण करती रहती है। यह है— देव, मनुष्य, नरक और तिर्यंच (जानवर एवं पौधें)।


title: इज़्ज़त

text: इज़्ज़त उत्तर भारत और पाकिस्तान की संस्कृति में मान, सम्मान और प्रतिष्ठा की मिश्रित संकल्पना (अर्थात कॅान्सेप्ट) है। यह उस क्षेत्र में रहने वाले सारे धर्मों (हिन्दू, मुस्लिम, सिख) और समुदायों पर लागू है। अपनी और अपने परिवार की (विशेषतः परिवार की स्त्रियों की) मान-प्रतिष्ठा बनाए रखना और अपनी इज्ज़त का उल्लंघन करने वालों से अनिवार्य रूप से बदला लेना इज्ज़त रखने के अभिन्न अंग माने जाते हैं।


title: इज़्ज़त

text: इज्ज़त की संकल्पना को कभी-कभी स्त्री-स्वतंत्रता के लिए सामाजिक अवरोधक बुलाया गया है, लेकिन हर सामाजिक वर्ग में इज्ज़त की एक ही परिभाषा होने से इसे समाज में समानता लाने का भी एक मूल समझा जाता है जिसमे ""(दोस्ती की स्थिति में) लेन-देन की बराबरी भी है और (दुश्मनी की स्थिति में) बदला लेने की भी।"" किसी भी रिश्ते में दोनों ओर से बराबर की दोस्ती या दुश्मनी जतलाने की परंपरा इज्ज़त की रिवायत से जुड़ी हुई है। अगर किसी ने पहले किसी परिस्थिति में सहायता की हो तो भविष्य में ज़रुरत पड़ने पर उसकी सहायता करना इस क्षेत्र के समाज में अपनी इज्ज़त रखने के लिए अनिवार्य माना जाता है।


title: चीन की भाषाएं

text: चीन की भाषाएं हैं जो चीन में बोली जाती हैं। चीन में प्रमुख भाषा, जिसे सात प्रमुख भाषा समूहों में विभाजित किया गया है (राजनीतिक कारणों से चीनी सरकार द्वारा बोलीभाषा के रूप में वर्गीकृत), हन्यू के रूप में जाना जाता है और इसका अध्ययन है चीन में एक विशिष्ट अकादमिक अनुशासन माना जाता है। हन्यू, या हान भाषा, आठ प्राथमिक किस्मों को फैलाती है, जो एक-दूसरे से अलग-अलग और ध्वन्यात्मक रूप से इस तरह की डिग्री तक भिन्न होती हैं कि वे अक्सर अंग्रेजी और जर्मन या डेनिश जैसे परस्पर अनजान होंगे। राज्य द्वारा अध्ययन और समर्थित भाषाओं में चीनी, मंगोलियाई, तिब्बती, उइघुर और झुआंग शामिल हैं। चीन में एथ्नोलू में सूचीबद्ध 299 जीवित भाषाएं हैं। नेशनलेंसीक्लोपेडिन के 2010 के संस्करण के मुताबिक, चीन की तत्कालीन जनसंख्या में से 955 मिलियन लोगों ने 1.34 अरब की आबादी को चीनी भाषा की कुछ किस्मों की अपनी पहली भाषा के रूप में बताया, जो देश की आबादी का 71% है।


title: चीन की भाषाएं

text: मुख्य भूमि चीन में चीनी भाषा नीति सोवियत राष्ट्रीयता नीति से काफी प्रभावित है और आधिकारिक तौर पर चीन की राष्ट्रीयताओं के लिए मानक बोली जाने वाली और लिखित भाषाओं के विकास को प्रोत्साहित करती है। हालांकि, इस स्कीमा में, हान चीनी को एक राष्ट्रीयता माना जाता है और पीपुल्स रिपब्लिक ऑफ चाइना (पीआरसी) की आधिकारिक नीति अलग-अलग राष्ट्रीय भाषाओं से चीनी की विभिन्न किस्मों का व्यवहार करती है, भले ही उनके मतभेद उतने महत्वपूर्ण हैं जितना कि उनके अंतर यूरोप की विभिन्न भाषाएं। जबकि मुख्य भूमि चीन में आधिकारिक नीतियां राष्ट्रीय भाषाओं के लिए विभिन्न ऑर्थोग्राफियों के विकास और उपयोग को प्रोत्साहित करती हैं और शैक्षणिक और अकादमिक सेटिंग्स में उनका उपयोग, यथार्थवादी रूप से यह कहती है कि, दुनिया में कहीं और, अल्पसंख्यक भाषाओं के दृष्टिकोण को कम से कम माना जाता है ।


title: चीन की भाषाएं

text: तिब्बती सरकार-इन-एक्सिल का तर्क है कि सामाजिक दबाव और राजनीतिक प्रयासों के परिणामस्वरूप की नीति है और लगता है कि बीजिंग को तिब्बती भाषा को और अधिक बढ़ावा देना चाहिए। चूंकि चीन में कई भाषाएं मौजूद हैं, इसलिए उन्हें डिग्लोसिया के बारे में भी समस्याएं हैं। यह मुख्य भूमि चीन की शक्ति विस्तार का एक प्रभाव हो सकता है।


title: चीन की भाषाएं

text: अंग्रेजी में कुछ क्षमता रखने के लिए तेजी से प्रतिष्ठित और उपयोगी माना जाता है, जो विश्वविद्यालय में भाग लेने वाले व्यक्तियों के लिए एक आवश्यक विषय है। 1950 और 1960 के दशक के दौरान, मुख्य भूमि चीन में अभिजात वर्ग के बीच रूसी समाज की सामाजिक भाषा के रूप में कुछ सामाजिक स्थिति थी। जापानी चीन में दूसरी सबसे अधिक पढ़ाई वाली विदेशी भाषा है।


title: उत्पादन (अर्थशास्त्र)

text: अर्थशास्त्र में उत्पादन (Production) कुछ संसाधनों, तकनीकों और श्रम से किसी उपभोग करने वाली वस्तु या सेवा के बनाने को कहा जाता है। मसलन ऊन, सूत के धागों, बुनाई-सिलाई मशीनों में विद्युत की खपत और कारखानों में श्रमिकों के श्रम से स्वेटर उत्पादन करे जाते हैं।


title: लज्जा (पुस्तक)

text: लज्जा तसलीमा नसरीन द्वारा रचित एक बंगला उपन्यास है। यह उपन्यास पहली बार १९९३ में प्रकाशित हुआ था और कट्टरपन्थी मुसलमानों के विरोध के कारण बांगलादेश में लगभग छः महीने के बाद ही इस पर प्रतिबन्ध लगा दिया गया। इस अवधि में इसकी लगभग पचास हजार प्रतियाँ बिक गयीं।


title: लज्जा (पुस्तक)

text: बांग्लादेश की विवादित लेखिका तसलीमा नसरीन का बाँग्ला भाषा में लिखा गया यह पाँचवाँ उपन्यास सांप्रदायिक उन्माद के नृशंस रूप को रेखांकित करता है। धार्मिक कट्टरपन को उसकी पूरी बर्बरता से सामने लाने के कारण उन्हें इस्लाम की छवी को नुकसान पहुँचाने वाला बताकर उनके खिलाफ मौलवियों द्वारा सज़ा-ए-मौत के फतवे जारी किए गए। बाँग्लादेश की सरकार ने भी उन्हें देश निकाला दे दिया जिसके बाद उन्हें भारत में शरणार्थी बनकर रहना पड़ा।।


title: लज्जा (पुस्तक)

text: “लज्जा” का आरम्भ होता है ६ दिसम्बर १९९२ को बाबरी मस्जिद तोड़े जाने पर बांग्लादेश के मुसलमानों की आक्रामक प्रतिक्रया से। वे अपने हिन्दू भाई-बहनों पर टूट पड़ते है और उनके सैकडों धर्मस्थलों को नष्ट कर देते हैं। इस कृति के संबंध में तसलीमा लिखती हैे कि- "'लज्जा' को विरोध के प्रतीक के तौर पर देखा जा सकता है। यह विरोध है उस हिंसा, नफरत और मार-पीट के खिलाफ जो धर्म के नाम पर पूरी दुनिया में जारी है।"


title: अल्प तिगिन

text: अल्प तिगिन या अल्प तेगिन () ९६१ ईसवी से ९६३ ईसवी तक आधुनिक अफ़ग़ानिस्तान के ग़ज़नी क्षेत्र का राजा था। तुर्क जाति का यह राजा पहले बुख़ारा और ख़ुरासान के सामानी साम्राज्य का एक सिपहसालार हुआ करता था जिसने उनसे अलग होकर ग़ज़नी की स्थानीय लवीक () नामक शासक को हटाकर स्वयं सत्ता ले ली। इस से उसने ग़ज़नवी साम्राज्य की स्थापना करी जो आगे चलकर उसके वंशजों द्वारा आमू दरिया से लेकर सिन्धु नदी क्षेत्र तक और दक्षिण में अरब सागर तक विस्तृत हुआ।


title: अल्प तिगिन

text: शुरू में अल्प तिगिन उत्तरी अफ़ग़ानिस्तान के बल्ख़ क्षेत्र में एक किराए का सिपाही था जो अपनी क्षमता की वजह से ख़ुरासान के राज्यपाल का सेनापति बन गया। जब ९६१ ईसवी में सामानी अमीर अब्द अल-मलिक का देहांत हुआ तो उसके भाईयों में गद्दी लेने के लिए झड़पें भड़क गई। उस समय सामानी साम्राज्य में तुर्क नसल के गुलामों को सैनिक-पहरेदारों के रूप में रखा जाता था। दो तुर्क गुलाम परिवार - सिमजूरी और ग़ज़नवी - सामानी सेना में विशिष्ट थे। अल्प तिगिन ने अमीर की मृत्यु पर एक भाई का साथ दिया जबकि अबू अल-हसम सिमजूरी ने दूसरे का। दोनों अपने मनपसंद व्यक्ति को अमीर बनवाना चाहते थे ताकि वह उसपर नियंत्रण रखकर उसके ज़रिये राज कर सकें। हालांकि अबू अल-हसन का देहांत हो गया लेकिन दरबार के मंत्रियों ने मंसूर प्रथम को नया अमीर चुना, जो अल्प तिगिन की इच्छा के विरुद्ध था।


title: अल्प तिगिन

text: अल्प तिगिन ख़ुरासान छोड़कर हिन्दू कुश पर्वतों को पार करके ग़ज़नी आ गया, जो उस ज़माने में ग़ज़ना के नाम से जाना जाता था। वहाँ लवीक नामक एक राजा था, जो सम्भव है कुषाण वंश से सम्बन्ध रखता हो। अल्प तिगिन ने अपने नेतृत्व में आये तुर्की सैनिकों के साथ उसे सत्ता-विहीन कर दिया और ग़ज़ना पर अपना राज स्थापित किया। ग़ज़ना से आगे उसने ज़ाबुल क्षेत्र पर भी क़ब्ज़ा कर लिया।


title: अल्प तिगिन

text: ९६३ ईसवी में अल्प तिगिन ने राजगद्दी अपने बेटे, इशाक, को दे दी लेकिन वह ९६५ में मर गया। फिर अल्प तेगिन का एक दास बिलगे तिगिन ९६६-९७५ में राजसिंहासन पर बैठा। उसके बाद ९७५-९७७ काल में बोरी तिगिन और फिर ९७७ में अल्प तिगिन का दामाद सबुक तिगिन गद्दी पर बैठा, जिसने ग़ज़नवी साम्राज्य पर ९९७ तक राज किया।


title: संवहनी पादप

text: (Vascular plants या tracheophytes) स्थलीय पादपों का एक विशाल समूह है (जिसमें लगभग 308,312 प्रजातियाँ ज्ञात हैं) जिनमें जल एवं अन्य खनिजों को भूमि से पादप के विभिन्न अंगों तक ले जाने के लिए लिगिनत ऊतक (lignified tissues ; जाइलम) पाए जाते हैं।


title: भूटान की भाषाएं

text: भूटान की दो दर्जन भाषाएं हैं, तिब्बती-बर्मन भाषा परिवार के सभी सदस्य नेपाली को छोड़कर, जो एक भारतीय-आर्य भाषा है, और भूटानी साइन लैंग्वेज है। राष्ट्रीय भाषा, ज़ोंगखा, भूटान में मूल साहित्यिक परंपरा के साथ एकमात्र भाषा है, हालांकि लेप्चा और नेपाली अन्य देशों में साहित्यिक भाषाएं हैं। अन्य गैर-भूटानी अल्पसंख्यक भाषाओं को भी भूटान की सीमाओं और दक्षिण और पूर्वी भूटान में मुख्य रूप से नेपाली भाषी लोत्शाम्पा समुदाय के साथ बोली जाती है।


title: भूटान की भाषाएं

text: केंद्रीय बोडिश भाषा पुरानी तिब्बती (चोके) से निकली संबंधित तिब्बती भाषाओं का एक समूह है। सेंट्रल बोडिश भाषाओं की अधिकांश भूटानी किस्में दक्षिणी उपसमूह हैं। भूटान की उन्नीसवीं भाषाओं और बोलीभाषाओं में से कम से कम छह केंद्रीय बोडिश भाषाएं हैं।


title: भूटान की भाषाएं

text: 2006 के लगभग 160,000 देशी वक्ताओं के साथ। यह पश्चिमी भूटान में प्रमुख भाषा है, जहां अधिकांश देशी वक्ताओं पाए जाते हैं। इसे 1971 में भूटान की राष्ट्रीय भाषा घोषित किया गया था। स्कूलों में ज़ोंगखा अध्ययन अनिवार्य है, और अधिकांश आबादी इसे दूसरी भाषा के रूप में बोलती है। यह सरकार और शिक्षा की प्रमुख भाषा है। चोकांगका भाषा, जो डोज्न्खा को "बहन भाषा" है, पूर्वी भूटान की कुरिचु घाटी में लगभग 20,000 लोगों द्वारा बोली जाती है।


title: भूटान की भाषाएं

text: भूटान की आठ भाषाओं में पूर्वी बोडिश भाषाएं हैं, न कि निकट से संबंधित तिब्बती समूह के सदस्य हैं, लेकिन अभी भी पुराने तिब्बती या करीबी रिश्तेदार हैं। केंद्रीय भूटान में प्रमुख भाषा है। इसमें लगभग 30,000 वक्ताओं हैं। केंग और कुर्टोप भाषाएं बुमथांग से निकटता से संबंधित हैं। क्रमशः उनके पास 40,000 और 10,000 वक्ताओं हैं।


title: भूटान की भाषाएं

text: भूटान में अन्य तिब्बती-बर्मन भाषाएं बोली जाती हैं। ये भाषाएं बोडिश भाषाओं से अधिक दूर से संबंधित हैं, और आवश्यक रूप से किसी भी सामान्य उपसमूह के सदस्य नहीं हैं। त्सशंगला भाषा, जो बोडिश भाषाओं के अपने उप-स्वाभाविक रूप से है, में लगभग 138,000 वक्ताओं हैं। यह शारकोप्स की मातृभाषा है। यह पूर्वी भूटान में प्रमुख भाषा है और इसे पहले इस क्षेत्र में लिंगुआ फ़्रैंका के रूप में भाषाएं बोली जाती थी।


title: रूप गोस्वामी

text: श्री रूप गोस्वामी (१४९३ – १५६४), वृंदावन में चैतन्य महाप्रभु द्वारा भेजे गए छः षण्गोस्वामी में से एक थे। वे कवि, गुरु और दार्शनिक थे। वे सनातन गोस्वामी के भाई थे।


title: रूप गोस्वामी

text: इनका जन्म १४९३ ई (तदनुसार १४१५ शक.सं.) को हुआ था। इन्होंने २२ वर्ष की आयु में गृहस्थाश्रम त्याग कर दिया था। बाद के ५१ वर्ष ये ब्रज में ही रहे। इन्होंने श्री सनातन गोस्वामी से दीक्षा ली थी। इन्हें शुद्ध भक्ति सेवा में महारत प्राप्त थी, अतएव इन्हें भक्ति-रसाचार्य कहा जाता है। ये गौरांग के अति प्रेमी थे। ये अपने अग्रज श्री सनातन गोस्वामी सहित नवाब हुसैन शाह के दरबार के उच्च पदों का त्याग कर गौरांग के भक्ति संकीर्तन में हो लिए थे। इन्हीं के द्वारा चैतन्य ने अपनी भक्ति-शिक्षा तथा सभी ग्रन्थों के आवश्यक सार का प्रचार-प्रसार किया। महाप्रभु के भक्तों में से इन दोनों भाइयों को उनके प्रधान कहा जाता था। सन १५६४ ई (तदा० १४८६ शक. की शुक्ल द्वादशी) को ७३ वर्ष की आयु में इन्होंने परम धाम को प्रस्थान किया।


title: रूप गोस्वामी

text: श्री रूप गोस्वामी समस्त गोस्वामियों के नायक थे। उन्होंने भक्तिकार्यकलापों का निर्देश करने के लिए हमे उपदेशामृत प्रदान किया जिससे भक्तगण उसका पाल कर सकें। जिस प्रकार श्रीचैतन्य महाप्रभु अपने पीछे शिक्षाष्टक नामक आठ श्लोक छोड़ गये थे उसी प्रकार श्री रूप गोस्वामी भी श्रीउपदेशामृत प्रदान किया जिससे हम शुद्ध भक्त बन सकें समस्त आध्यात्मिक कार्यों में मनुष्य का पहला कर्तव्य अपने मन तथा इंद्रियों को वश में करना है। मन तथा इन्द्रियों को वश में किये बिना कोई भी व्यक्ति आध्यात्मिक जीवन में प्रगति नहीं कर सकता। प्रत्येक व्यक्ति इस भौतिक जगत में रजो तथा तमो गुणों में निमग्न है। उसे श्री रूपगोस्वामी के उपदेशों पर चलते हुए अपने आपको शुद्ध सत्व गुण के पद तक उठना चाहिये। तभी आगे की उन्नति सम्बधि प्रत्येक आध्यात्मिक रहस्य प्रकट हो जायेगा


title: वाई॰ एस॰ राजशेखर रेड्डी

text: डॉक्टर येदुगुड़ी संदिंती राजशेखर रेड्डी (जन्म:8 जुलाई 1949 - निधन:2 सितंबर 2009) वाईएसआर नाम से लोकप्रिय, वर्ष 2004 से 2009 तक आन्ध्र प्रदेश के मुख्यमंत्री थे। वे भारतीय राष्ट्रीय कांग्रेस पार्टी के सदस्थे।


title: वाई॰ एस॰ राजशेखर रेड्डी

text: वे कड़प्पा से नौंवीं, दसवीं, ग्यारवीं और बारहवीं लोकसभा के लिए चार बार लोकसभा सदस्य चुने गए। पुलिवेंदुला से पांच बार विधानसभा सदस्य चुने गए। 2003 में उन्होंने पूरे आन्ध्र प्रदेश में पदयात्रा की. 2004 में उन्हीं के नेतृत्व में कांग्रेस ने विधानसभा चुनाव जीता.


title: वाई॰ एस॰ राजशेखर रेड्डी

text: 2 सितंबर 2009 को उन्हें ले जा रहा हेलीकॉप्टर नल्लामला के जंगल में खो गया। 3 सितंबर की सुबह करनूल से 40 नॉटिकल मील की दूरी पर रूद्रकोंडा की पहाड़ी पर उनका क्षत-विक्षत शव मिला. उनके साथ हेलीकॉप्टर से जा रहे चार अन्य लोगों की भी मौत हो गई। उनके लापता हेलीकॉप्टर की खोज के लिए भारत का सबसे बड़ा तलाशी अभियान चलाया गया।


title: सुजीत कुमार

text: सुजीत कुमार एक हिन्दी फिल्म अभिनेता हैं। इन्होंने साल 1969 मे बनी फिल्म आराधना से अपना करियर शुरू किया था। इन्होने काफी फ़िल्मों में खलनायक का चरित्र निभाया है। सुजीत कुमार का निधन ५ फ़रवरी २०१० को मुंबई में हुआ| वे ७५ वर्ष के थे और लम्बे समय से कैंसर बीमारी से जूझ रहे थे |


title: पश्चिमी विश्व

text: पश्चिमी विश्व या केवल पश्चिम से प्रसंग के अनुसार अलग-अलग देशों का बोध होता है। अधिकांशतः 'पश्चिम' से आशय यूरोप के के कुछ भाग, ऑस्ट्रालेशिया, तथा उत्तरी एवं दक्षिणी अमेरिका से होता है (लैटिन अमेरिका को पश्चिमी विश्व में गिना जाय या नहीं, इसाको लेकर मतैक्य नहीं है।) पश्चिमी विश्व को 'पश्चिमी जगत' या पश्चिमी दुनिया' भी कहते हैं।


title: सांप्रदायिक हिंसा

text: सांप्रदायिक हिंसा एक प्रकार की हिंसा है, जो किसी धर्म, पन्त या संप्रदाय विशेष के लोगों के बीच होती है। इसके अंतर्गत सभी प्रकार की हिंसा , झड़प व दंगे शामिल किये जाते हैं जो धार्मिक, पन्त या सामाजिक संप्रदाय के बीच होते हैं।


title: कमानीदार तुला

text: कमानीदार तुला (Spring scale या Spring balance) एक प्रकार की तुला (तराजू) है। इसमें एक स्प्रिंग होती है जिसका एक सिरा फिक्स रहता है और दूसरे सिरे पर हुक के द्वारा वह भार लटकाया जाता है जिसका वजन ज्ञात करना हो। यह हुक के नियम पर कार्य करती है।


title: सीतामढ़ी जिला

text: सीतामढ़ी ज़िला भारत के बिहार राज्य का एक ज़िला है। ज़िले का मुख्यालय डुमरा है। यह जिला नेपाल सीमा पर है। यह जिला तिरहुत प्रमंडल में आता है।


title: जबल अल-नूर

text: जबल अल-नूर या जबल ए नूर (अरबी : جبل ٱلنور, या 'रोशनी का पर्बत 'माउन्टेन ऑफ़ लाईट') सऊदी अरब के हिजाज़ क्षेत्र में मक्काह के पास एक पर्वत है। इस परबत में एक गुफा है जिस का नाम हीरा गुफ़ा है, जिस में इस्लामी पैगंबर मुहम्मद कई दिन गुज़ारे और यहीं पर पवित्र क़ुरआन के अवतरण की शुरुआत हुई, इस लिए यह गुफा दुनिया भर में मुसलमानों के लिए महत्व रखती है। इस गुफा में ध्यान में बैठे मुहम्मद साहिब को अल्लाह ने देवदूत जिब्रील द्वारा राहस्योद्घाटन (वही) के ज़रिये क़ुरआन का अवतरण किया। क़ुरान की पहली आयत यहीं पर नाज़िल (अवतरण) हुई. यह मक्का में सबसे लोकप्रिय पर्यटक आकर्षणों में से एक है। पर्वत स्वयं बमुश्किल 640 मीटर (2,100 फीट) लंबा है; फिर भी गुफा पर जाने के लिए एक से दो घंटे की आवश्यकता होती है। गुफ़ा 1750 कदम है पर है।


title: जबल अल-नूर

text: चूँकि यह कहा जाता है कि मुहम्मद ने अपना पहला रहस्योद्घाटन यहीं पर प्राप्त किया था और क़ुरआन की पहली आयतें प्राप्त की थीं, इस पहाड़ को जबल-ए-नूर ("माउंटेन ऑफ़ द लाइट" या "माउंटेन ऑफ द एनलाइटन") शीर्षक दिया गया। इस अनुभव को कभी-कभी रहस्योद्घाटन की शुरुआत के साथ पहचाना जाता है; इसलिए वर्तमान नाम से मशहूर है। पहले रहस्योद्घाटन की तिथि १० अगस्त, ६१० ई को रात के दौरान बताई गई है, या रमज़ान के २१ वें दिन को, मुहम्मद ४० वर्ष, ६ महीने और १२ दिन की आयु में, अर्थात् ३९ ग्रेगोरियन वर्ष, ३ महीने और 22 दिन की आयु में पहली वही (रहस्योद्घाटन) हासिल की थी।


title: जबल अल-नूर

text: एक भौतिक विशेषता जो जबल अल-नूर को अन्य पहाड़ों और पहाड़ियों से अलग करती है, वह इसका असामान्य शिखर है, जिससे ऐसा लगता है जैसे दो पहाड़ एक-दूसरे के ऊपर हैं। पहाड़ी रेगिस्तान में इस पर्वत का शीर्ष स्थानों में से एक है। हालांकि, गुफा, जो काबा की दिशा का सामना करती है, और भी अलग है। इस के आंगन में खड़े होकर लोग केवल आसपास की चट्टानों को देख सकते थे। आजकल, लोग आसपास की चट्टानों के साथ-साथ इमारतों को देख सकते हैं जो सैकड़ों मीटर नीचे और सैकड़ों मीटर से कई किलोमीटर दूर हैं। हीरा गुफा के आस पास कुछ कांटों के अलावा पानी या वनस्पति दोनों नहीं हैं। हीरा "थबीर" (शिखर) से अधिक ऊंचाई पर है, और यह एक खड़ी चोटी है जैसे पर्वत पर ताज पहनाया गया हो, जिस पर मुहम्मद उनके कुछ साथियों के साथ एक बार चढे थे।


title: जबल अल-नूर

text: इस पर पहुंचने के लिए 1750 क़दम चलना पड़ता है, गुफा की लंबाई लगभग 3.7 मीटर (12 फीट) और चौड़ाई में 1.60 मीटर (5 फीट 3 इंच) है। यह गुफा 270 मीटर (890 फीट) की ऊंचाई पर स्थित है। हज ('तीर्थयात्रा') के मौसम के दौरान, एक अनुमानित पांच हजार आगंतुक प्रतिदिन गुफा में चढ़ते हैं, जहां उस स्थान को देखने के लिए मुहम्मद को कुरान की पहली रात में जिब्रील द्वारा बिजली का रहस्योद्घाटन प्राप्त हुआ है। अधिकांश मुसलमान गुफा में जाने को हज का अभिन्न हिस्सा नहीं मानते हैं। बहरहाल, कई लोग इसे व्यक्तिगत संतोष और आध्यात्मिकता के कारणों से देखते हैं, और कुछ लोग इसे इबादत का स्थान मानते हैं, इस को सलफ़ी लोग इस्लामी रिवाजों के ख़िलाफ़ मानते हैं। जबकि यह गुफा सीरतुन्नबी (प्रेषित की जीवनी) में एक महत्वपूर्ण भूमिका निभाती है, इसे मक्का में अन्य साइटों जैसे कि मस्जिद अल-हरम के रूप में पवित्र नहीं माना जाता है।


title: जबल अल-नूर

text: मुहम्मद के पहले रहस्योद्घाटन से पहले, उन्हें कई अच्छे सपने आते। इन सपनों में उनके पैग़म्बर होने के संकेत दिखाई देने लगे थे, और संकेत मिलते हैं कि मक्का में पत्थर सलाम के साथ उनका स्वागत करेंगे। ये सपने छह महीने तक चले।


title: जबल अल-नूर

text: एकांत की बढ़ती आवश्यकता ने मोहम्मद को मक्का से घिरी चट्टानी पहाड़ियों में एकांत और ध्यान की तलाश करने के लिए प्रेरित किया। वहाँ प्रत्येक वर्ष एक महीने के लिए गुफा में वह जाते थे, तहनन्त (تَحَنُّث) (एकांत ध्यान) में डूबे रहते। जब भी गुफा की तरफ जाते तो खान पान की चीज़ें भी लेजाते, और जो गरीब उनके पास आएगा, उसे खिलाते थे। फिर अधिक प्रावधानों के लिए अपने परिवार के घर लौटने से पहले वह काबा की सात बार या कई बार तवाफ़ करते थे; तब वह घर जाते थे।


title: नरवाना

text: भारत की 2001 जनगणना में नरवाना की आबादी 50,435 थी। पुरुषों और महिलाओं की जनसंख्या 23,362 से 27,073. नरवाना की एक औसत साक्षरता दर 77.22% है, जो 74.04% के राष्ट्रीय औसत से अधिक है।


title: नरवाना

text: सड़क नेटवर्क पर यह राष्ट्रीय राजमार्ग द्वारा राज्य की राजधानी चंडीगढ़ तथा प्रमुख नगरों हिसार, सिरसा, कैथल आदि से जुड़ा है। राष्ट्रीय राजमार्ग ५२ द्वारा यह देश की राजधानी दिल्ली, हरियाणा के प्रमुख नगरों रोहतक, जींद व पंजाब के प्रमुख नगरों लुधियाना, संगरुर आदि से जुड़ा हुआ है। राष्ट्रीय राजमार्ग १५२ यह कैथल और अम्बाला से जुड़ा है।


title: नरवाना

text: रेल मार्ग पर यह सीधा दिल्ली से जुड़ा है तथा दिल्ली जाखल मार्ग पर स्थित है। दिल्ली, लुधियाना, बठिण्डा (भटिण्डा) के लिये यहां से ट्रेन मिलती हैं। कुरुक्षेत्र के लिये एक अलग रूट है जो कैथल आदि से होकर निकलता है।


title: नरवाना

text: बाबा गबी साहब इस क्षेत्र में एक बहुत पुराना और धार्मिक मंदिर है। आसपास के गांवों के लोग रविवार को यहां पूजा करने आते हैं। इसके अलावा कुछ अन्य प्रसिद्ध मंदिर हैं जैसे हनुमान मंदिर, बक्शी सिनेमा के पास नवरगह मंदिर, विश्वकर्मा मंदिर, ढोला कुआँ के पास पुराना शिव मंदिर आदि। ऐसा कहा जाता है कि हनुमान मंदिर की मुख्य मूर्ति पाँच पांडवों द्वारा बनाई गई है।


title: नरवाना

text: नरवाना में फुटबॉल, कबड्डी, हैंडबॉल, बैडमिंटन और क्रिकेट सबसे लोकप्रिय खेल हैं। नरवाना के नवदीप स्टेडियम का नाम खिलाड़ियों और दीपक के सम्मान में रखा गया था, जिनकी एक स्पोर्ट मीट से लौटते समय ट्रेन दुर्घटना में मौत हो गई थी। इसमें एक फुटबॉल खेल का मैदान, हॉकी खेल का मैदान, कुश्ती कोर्ट, टेनिस कोर्ट और बैडमिंटन हॉल, जिमनास्टिक, रोपिंग और बहुत कुछ है और लगभग 15,000 लोगों की क्षमता है। नरवाना में खेल की दुकान समय-समय पर खेल उत्पाद खिलाड़ियों के लिए उपलब्ध है


title: नरवाना

text: नरवाना में घूमने के लिए कुछ बहुत अच्छी जगहें हैं। नेहरू पार्क उनमें से एक है। कई लोग सुबह और शाम इस जगह पर आते हैं। स्टेडियम फॉर गेम्स, (नवदीप स्टेडियम में भारत का पहला इनडोर हैंडबॉल कोर्ट है, जो केवल नरवाना में है)। छोटू राम पार्क। सिनेमा जिसे हाल ही में बख्शी सिनेमा कहा जाता है, अब 2 स्क्रीन के साथ-साथ चल रहा है।


title: नरवाना

text: नरवाना शहर में डेटा कनेक्टिविटी के लिए बहुत सारे विकल्प उपलब्ध हैं। 3 जी और 4 जी सेवाओं के अलावा बीएसएनएल, डिजिटल वर्ल्ड ब्रॉडबैंड आदि द्वारा काफी अच्छी ब्रॉडबैंड सेवाएं दी जाती हैं।


title: नरवाना

text: कस्बे में 100 बिस्तरों वाला नागरिक अस्पताल और कई अन्य निजी अस्पताल हैं जो कस्बे के निवासियों को स्वास्थ्य सुविधाएं प्रदान करते हैं।


title: नरवाना

text: पूर्वजों के अनुसार नरवाना शहर के नाम के अस्तित्व से संबंधित कई मिथक हैं। उनमें से एक यह है कि इसका नाम बाबा गबी साहिब मंदिर के पास एक झील, निर्वाण के नाम पर रखा गया था।


title: नरवाना

text: नरवाना के निकटतम हवाई अड्डे हिसार , चंडीगढ़ , पटियाला और दिल्ली के हैं। दिल्ली का हवाई अड्डा नरवाना से और भारतीय राज्यों और क्षेत्रों से बहुत अच्छी तरह से जुड़ा हुआ है। कुछ निजी कंपनियां सिरसा से चार्टेड उड़ानें भी प्रदान करती हैं, जो सड़क मार्ग से 2 घंटे की दूरी पर है।


title: उप्रेती

text: उप्रेती (ब्राह्मण उपनाम) मुख्यतः भारत के उत्तराखण्ड राज्य के कुमाऊँ क्षेत्र में रहने वाले उच्च कुलीन ब्राह्मण हैं ।


title: उप्रेती

text: इस समुदाय के लोग, उत्तर प्रदेश, दिल्ली, मध्य प्रदेश, राजस्थान, सिक्किम, आसाम, नेपाल और भूटान,में भी रहते हैं। अपनी परम्पराओं के अनुसार, ये शैव सम्प्रदाय के अनुयायी हैं, जो भगवान शिव को अपना ईष्ट आराध्य मानते हैं।


title: उप्रेती

text: बद्री दत्त पाण्डेय अपनी पुस्तक कुमाऊं के इतिहास में लिखते हैं कि कान्यकुब्ज ब्राह्मण शम्भु शर्मा काली कुमाऊं क्षेत्र में आए तथा उप्रेडा गांव में बस गए। इस प्रकार इनके वंशज उप्रेती कहलाए। तथा चन्द राजाओं के यहां पर राजपुरोहित,राजमंत्री,दीवान,आदि उच्च पदों पर सम्मानित रहे।


title: उप्रेती

text: दूसरी ओर पंडित रामदत्त ज्योतिर्विद बताते हैं कि कुमाऊं में मण कोटि राजाओं के समय शिव प्रसाद वाजपेई उनके यहां आए उनकी विद्वता के प्रतिरूप राजा ने उन्हें राजपुरोहित बनाया और उप्रेत्याड़ा गांव जागीर में देकर विनायपूर्वक रोक लिए ।


title: प्रमस्तिष्कमेरु द्रव

text: प्रमस्तिष्कमेरु द्रव (Cerebrospinal fluid/CSF) स्वच्छ रंगहीन तरल है जो मस्तिष्क के रक्‍तक जालक (choroid plexus) में बनता है। यह खोपड़ी के अन्दर मस्तिष्क के लिए गद्दी जैसा कार्य करता है। इसके अलावा यह प्रतिरक्षात्‍मक (immunological) कार्य एवं प्रमस्तिष्कीय रक्त प्रवाह के स्वतःनियन्त्रण का भी कार्य करता है।


title: प्रमस्तिष्कमेरु द्रव

text: csf मस्तिष्क को जरूरत न्यूट्रिशन ओक्सिजन और हार्मोन provide कराता है तथा west पदार्थ को बाहर निकालता है


title: स्वयंसिद्धा

text: स्वयंसिद्धा भारत सरकार के महिला और बाल विकास मंत्रालय द्वारा प्रायोजित और २०००-०१ में प्रारंभ महिलाओं को सामाजिक, आर्थिक, राजनीतिक और कानूनी सशक्तिकरण की समन्वित योजना है। इसके अंतर्गत महिलाओं के स्वयंसहायता समूहों को छोटी बचतों हेतु प्रोत्साहित किया जाता है। प्रमुख उद्देश्य महिलाओं का वित्तीय समावेशन है। योजना शत प्रतिशत केंद्र द्वारा प्रायोजित है। २००१ से अब तक ७० हजार से अधिक महिला समूहों के बैंक खाते खोले गये। यह योजना ३१ मार्च २००८ को समाप्त कर दी गयी है।


title: रुमेटी हृद्रोग

text: आमवात ज्वर (रुमैटिक फीवर) या रुमेटी हृद्रोग एक ऐसी अवस्था है, जिसमें हृदय के वाल्व (ढक्कन जैसी संरचना, जो खून को पीछे बहने से रोकती है) एक बीमारी की प्रक्रिया से क्षतिग्रस्त हो जाते हैं। यह प्रक्रिया स्ट्रेप्टोकोकल बैक्टीरिया के कारण गले के संक्रमण से शुरू होती है। यदि इसका इलाज नहीं किया जाये, गले का यह संक्रमण रुमेटिक बुखार में बदल जाता है। बार-बार के रुमेटिक बुखार से ही रुमेटिक हृदय रोग विकसित होता है। रुमेटिक बुखार एक सूजनेवाली बीमारी है, जो शरीर के, खास कर हृदय, जोड़ों, मस्तिष्क या त्वचा को जोड़नेवाले ऊतकों को प्रभावित करती है। जब रुमेटिक बुखार हृदय को स्थायी रूप से क्षतिग्रस्त करता है, तो उस अवस्था को रुमेटिक हृदय रोग कहा जाता है।


title: रुमेटी हृद्रोग

text: हर उम्र के लोग गंभीर रुमेटिक बुखार से पीड़ित हो सकते हैं, लेकिन सामान्यतौर पर यह पांच से 15 वर्ष तक की उम्र के बच्चों में होता है।


title: रुमेटी हृद्रोग

text: हृदय का एक क्षतिग्रस्त वाल्व या तो पूरी तरह बंद नहीं होता या पूरी तरह नहीं खुलता है। पहली स्थिति को चिकित्सकीय भाषा में इनसफिसिएंसी और दूसरी स्थिति को स्टेनोसिस कहते हैं। पूरी तरह बंद नहीं होनेवाले हृदय के वाल्व में खून, हृदय के उसी कक्ष में वापस चला जाता है, जहां से उसे पंप किया जाता है। इसे रीगर्गिटेशन या लीकेज कहते हैं। हृदय की अगली धड़कन के साथ यह खून वाल्व से पार होकर सामान्यरूप से बहनेवाले खून में मिल जाता है। हृदय से गुजरनेवाली खून की यह अतिरिक्त मात्रा हृदय की मांसपेशियों पर अतिरिक्त बोझ डालती है। जब हृदय का वाल्व पूरी तरह नहीं खुलता है, तब हृदय को खून की सामान्य से अधिक मात्रा पंप करनी पड़ती है, ताकि संकरे रास्ते में पर्याप्त खून शरीर में जाये। सामान्यतौर पर इसका कोई लक्षण तब तक दिखाई नहीं देता, जब तक कि रास्ता अत्यंत संकरा न हो जाये।


title: रुमेटी हृद्रोग

text: छाती के एक्स रे और इसीजी (एलेक्ट्रोकार्डियोग्राम) दो ऐसी सामान्य जांच हैं, जिनसे पता चलता है कि हृदय प्रभावित हुआ है या नहीं।


title: रुमेटी हृद्रोग

text: चिकित्सक इसका उपचार मरीज के सामान्य स्वास्थ्य, चिकित्सकीय इतिहास और बीमारी की गंभीरता के आधार पर तय करते हैं। चूंकि रुमेटिक बुखार हृदय रोग का कारण है, इसलिए इसका सर्वोत्तम उपचार रुमेटिक बुखार के बार-बार होने से रोकना है।


title: रुमेटी हृद्रोग

text: रुमेटिक हृदय रोग को रोकने का सर्वश्रेष्ठ उपाय रुमेटिक बुखार को रोकना है। गले के संक्रमण के तत्काल और समुचित उपचार से इस रोग को रोका जा सकता है। यदि रुमेटिक बुखार हो, तो लगातार एंटीबायोटिक उपचार से इसके दोबारा आक्रमण को रोका जा सकता है।


title: सिहोनिया

text: सिहोनिया (Sihoniya) भारत के मध्य प्रदेश राज्य के मुरैना ज़िले में स्थित एक गाँव है। इसे प्राचीन व मध्य काल में सिंहपानीय (Siṃhapānīya) के नाम से जाना जाता था। यहाँ कई ऐतिहासिक स्थापत्य हैं, जिनमें से एक राष्ट्रीय महत्व का स्थापत्य घोषित करा जा चुका है। इसका इतिहास नवीं शताब्दी ईसवी से पहले का है और यहाँ गुर्जर-प्रतिहार राजवंश के अवशेष मिलते हैं। इसके उपरांत यह कच्छपघात राजवंश का एक मुख्य केन्द्र था।


title: सिहोनिया

text: ककनमठ मंदिर मुरैना ज़िले में गुर्जर-प्रतिहार शैली मे निर्मित कई अनोखे प्राचीन मंदिर स्थित है। जिनमे बटेश्वर हिन्दू मंदिर, चौसठ योगिनी मंदिर और ककनमठ मंदिर तीनो मंदिर कुछ मील की दूरी के अंतर मे स्थित है। ककनमठ मंदिर का निर्माण गुर्जर-प्रतिहार शासको ने 9वी से 10वी सदी मे किया। गुर्जर प्रतिहार शैली में बना यह मंदिर 115 फीट ऊंचा है। बटेश्वर मंदिर की तरह इस मंदिर के अवशेष सैकडो टुकडो मे पडे हुए है। बटेश्वर मंदिर के साथ ही ककनमठ मंदिर ने भी कई युद्धों को झेला था।


title: मदन मोहन मालवीय प्रौद्योगिकी विश्वविद्यालय, गोरखपुर

text: मदन मोहन मालवीय प्रौद्योगिकी विश्वद्यालय, उत्तर प्रदेश के गोरखपुर में स्थित एक प्रौद्योगिकी विश्वविद्यालय है। इसकी स्थापना १९६२ में हुई थी और १ दिसम्बर २०१३ के पहले इसका नाम 'मदन मोहन मालवीय इंजिनियरिंग कॉलेज' था।


text: प्रौद्योगिकी स्नातक पाठ्यक्रमों में प्रवेश एक प्रवेश परीक्षा के आधार पर किया जाता है। यह परीक्षा इस विश्वविद्यालय द्वारा स्वयं आयोजित की जाती है। इस परीक्षा से प्राप्त मेरीत के आधार पर रासायनिक प्रौद्योगिकी में ६० छात्रा तथा अन्य स्नातक पाठ्यक्रमों में १२० छात्रों को प्रवेश दिया जाता है।


title: उदार लोकतंत्र

text: उदार लोकतंत्र (liberal democracy) उदार राजनीतिक विचारधाराओं का संयोजन है जो सरकार के लोकतांत्रिक स्वरूप के तहत संचालित होता है। इसकी मुख्य विशेषताएँ ये हैं- कई अलग-अलग राजनीतिक दलों के बीच चुनाव , सरकार की विभिन्न शाखाओं में शक्तियों का पृथक्करण, रोजमर्रा की जिंदगी में कानून का शासन, निजी संपत्ति के साथ बाजार अर्थव्यवस्था और मानव अधिकारों की समान सुरक्षा, सभी लोगों के लिए नागरिक अधिकार, नागरिक स्वतंत्रता और राजनीतिक स्वतंत्रता। २०वीं शताब्दी के उत्तरार्ध में इसका विस्तार हुआ और अब यह विश्व की प्रमुख राजनीतिक व्यवस्था बन गया है।


title: सामाजिक दूरीकरण

text: सोशल डिस्टेंसिंग (अंग्रेज़ी- Social distancing) या सामाजिक दूरीकरण, लोगों के बीच शारीरिक दूरी बनाए रखकर संक्रामक बीमारी के प्रसार को रोकने के का एक (गैर-दवा हस्तक्षेप वाला) उपाय है। इसमें लोग एक-दूसरे के निकट संपर्क में आने से बचते हैं। इसमें लोग दूसरों से कम से कम दो-मीटर की दूरी बनाए रखते हैं और बड़े समूहों में एक साथ इकट्ठा होने से बचते हैं।


title: सामाजिक दूरीकरण

text: इस संभावना को कम करने से कि किसी दिए गए असंक्रमित व्यक्ति को संक्रमित व्यक्ति के साथ शारीरिक संपर्क में आ जाएगा, रोग के संचरण को दबाया जा सकता है, जिससे कम मौतें हो सकती हैं । उपायों को अच्छी श्वसन स्वच्छता और हाथ धोने के साथ जोड़ा जाता है। 2019-2020 कोरोनवायरस वायरस महामारी के दौरान, विश्व स्वास्थ्य संगठन (डब्ल्यूएचओ) ने "सामाजिक" के विकल्प के रूप में "भौतिक" के संदर्भ में सुझाव दिया, इस धारणा को ध्यान में रखते हुए कि यह एक भौतिक दूरी है जो संचरण को रोकती है; लोग प्रौद्योगिकी के माध्यम से सामाजिक रूप से जुड़े रह सकते हैं।


title: सामाजिक दूरीकरण

text: संक्रामक रोगों के प्रसार को धीमा करने के लिए और विशेष रूप से एक महामारी के दौरान स्वास्थ्य देखभाल प्रणालियों के अतिव्यापी होने से बचने के लिए, स्कूलों और कार्यस्थलों को बंद करने, अलगाव, संगरोध, लोगों के आंदोलन को रोकने और सामूहिक समारोहों को रद्द करने सहित कई सामाजिक दूर करने के उपायों का उपयोग किया जाता है। इस तरह के उपायों को पिछले कई महामारियों में सफलतापूर्वक लागू किया गया है। सेंट लुइस में, 1918 फ्लू महामारी के दौरान शहर में इन्फ्लूएंजा के पहले मामलों का पता चलने के तुरंत बाद, अधिकारियों ने स्कूल बंद करने, सार्वजनिक समारोहों पर प्रतिबंध और अन्य सामाजिक दूरीकरण करने वाले हस्तक्षेपों को लागू किया। सेंट लूइस में मृत्यु दर लुई फिलाडेल्फिया की तुलना में बहुत कम थी, जिसमें इन्फ्लूएंजा के मामले होने के बावजूद, एक सामूहिक परेड निकालने की अनुमति दी और अपने पहले मामलों के बाद दो सप्ताह से अधिक समय तक सामाजिक दूरीकरण नहीं अपनाया।


title: सामाजिक दूरीकरण

text: एक अध्ययन के अनुसार सामाजिक दूरीकरण का अनुसरण करने के कारण यूरोप में 31 मार्च 2020 तक कोरोनावायरस रोग का संक्रमण धीमा कर 59,000 जानें बचाई जा चुकी हैं।


title: सामाजिक दूरीकरण

text: जब कोरोना वायरस से संक्रमित कोई व्यक्ति खांसता या छींकता है तो उसके थूक के बेहद बारीक कण हवा में फैलते हैं। इन कणों में कोरोना वायरस के विषाणु होते हैं।


title: सामाजिक दूरीकरण

text: संक्रमित व्यक्ति के नज़दीक जाने पर ये विषाणुयुक्त कण सांस के रास्ते आपके शरीर में प्रवेश कर सकते हैं। अगर आप किसी ऐसी जगह को छूते हैं, जहां ये कण गिरे हैं और फिर उसके बाद उसी हाथ से अपनी आंख, नाक या मुंह को छूते हैं तो ये कण आपके शरीर में पहुंचते हैं।


title: सामाजिक दूरीकरण

text: भारत सरकार द्वारा जारी सोशल डिसटेंसिंग एडवायज़री के अनुसार जहां-जहां अधिक लोगों के एक दूसरे के संपर्क में आने की संभावना है उस पर सरकार ने प्रतिबंध लगा दिए हैं।


title: सामाजिक दूरीकरण

text: एक दूसरे से कम से कम दो-मीटर की दूरी रखते हुए और प्रत्यक्ष शारीरिक संपर्क में शामिल होने वाले गले और इशारों से बचना, फ्लू महामारी और 2020 के कोरोनावायरस महामारी के दौरान संक्रमित होने के जोखिम को कम करते हैं। व्यक्तिगत स्वच्छता उपायों के अलावा, अलगाव की ये दूरी, काम के स्थानों पर भी सिफारिश की जाती है, जहां यह घर से काम (work from home) करने की सलाह दी जाती है।


title: सामाजिक दूरीकरण

text: हाथ मिलाने के बजाय नमस्ते करना एक गैर-स्पर्श विकल्प है। यूनाइटेड किंगडम में 2020 कोरोनोवायरस महामारी केदौरान, इस अभिवादन का उपयोग प्रिंस चार्ल्स ने रिसेप्शन के मेहमानों का अभिवादन करने के लिए किया था, और डब्ल्यूएचओ के महानिदेशक, टेड्रोस एडनॉम घेबायियसऔर इजरायल के प्रधानमंत्री बेंजामिन नेतन्याहू द्वारा सुझाया गया है।


title: सामाजिक दूरीकरण

text: गणितीय मॉडलिंग से पता चला है कि स्कूलों को बंद करने से प्रकोप के प्रसारण में देरी हो सकती है। हालांकि, प्रभावशीलता उन संपर्कों पर निर्भर करती है जो बच्चे स्कूल के बाहर बनाए रखते हैं। अक्सर, एक माता-पिता को काम से समय निकालना पड़ता है, और लंबे समय तक बंद करना पड़ सकता है। इन कारकों के परिणामस्वरूप सामाजिक और आर्थिक व्यवधान हो सकता है।


title: सामाजिक दूरीकरण

text: यूएस डेटा पर आधारित प्रतिरूपण एवं अनुकार (Modeling and simulation) अध्ययन बताते हैं कि यदि 10% प्रभावित कार्यस्थलों को बंद कर दिया जाता है, तो समग्र संक्रमण संचरण दर लगभग 11.9% हो जाती है और महामारी अपने चरम पर ज़रा सा बाद में पहुँचती है।


title: सामाजिक दूरीकरण

text: इसके विपरीत, यदि 33% प्रभावित कार्यस्थलों को बंद कर दिया जाता है, तो हमले की दर घटकर 4.9% हो जाती है, और महामारी अपने चरम पर एक सप्ताह की देरी से पहुँचती है। वर्कप्लेस क्लोज़र में "गैर-आवश्यक" व्यवसायों और सामाजिक सेवाओं को बंद करना शामिल है ("गैर-आवश्यक" का मतलब उन सुविधाओं से है जो समुदाय में प्राथमिक कार्यों को बनाए नहीं रखते हैं, आवश्यक सेवाओं के विपरीत)।


title: सामाजिक दूरीकरण

text: इसके कुप्रभावों में अकेलापन, उत्पादकता में कमी आना और मानव संपर्क से जुड़े अन्य लाभों का नुकसान शामिल हो सकता है।


title: आखिरी पत्ता (कहानी)

text: वाशिंगटन चौक के पश्चिम की ओर एक छोटा-सा मुहल्ला है जिसमें टेढ़ी-मेढ़ी गलियों के जाल में कई बस्तियां बसी हुई हैं। ये बस्तियां बिना किसी तरतीब के बिखरी हुई है। कहीं-कहीं सड़क अपना ही रस्ता दो-तीन बार काट जाती है। इस सड़क के सम्बन्ध में एक कलाकार के मन में अमूल्य सम्भावना पैदा हुई कि कागज, रंग और कैनवास का कोई व्यापारी यदि तकादा करने यहां आये तो रास्ते में उसकी अपने आपसे मुठभेड़ हो हो जायेगी और उसे एक पैसा भी वसूल कियेबिना वापिस लौटना पड़ेगा।


title: आखिरी पत्ता (कहानी)

text: इस टूटे-फ़ूटे और विचित्र,'ग्रीनविच ग्राम' नामक मुह्ल्ले में दुनिया भर के कलाकार आकर एकत्रित होने लगे। वे सब के सब उत्तर दिशा में खिड़कियां, अठारहवीं सदी के महराबें, छत के कमरे और सस्ते किरायों की तलाश में थे। बस छठी सड़क से कुछ कांसे के लोटे और टिन की तश्तरियां खरीद लाये और ग्रहस्थी बसा ली।


title: आखिरी पत्ता (कहानी)

text: एक नीचे से मकान के तीसरी मंजिल पर, सू जौर जान्सी का स्टूडियो था। जान्सी, जोना का अपभ्रंश था। एक 'मेईन' से आयी थी और दूसरी 'कैलाफ़ोर्निया' से। दोनों की मुलाकात, आठवीं सड़क के एक अत्यन्त सस्ते होटल में हुई थी। दोनों की कलारूचि और खाने-पीने की पसन्द में इतनी समानता थी कि दोनों के मिले-जुले स्टूडियो का जन्म हो गया।


title: आखिरी पत्ता (कहानी)

text: यह बात मई के महीने की थी। नवम्बर की सर्दियों में एक अज्ञात अजनबी ने, जिसे डाक्टर लोग 'निमोनिया' कहते हैं। मुहल्ले में डेरा डाल कर, अपनी बर्फ़ीली उंगलियों से लोगों को छेड़ना शुरू किया। पूर्वी इलाके में तो इस सत्यनाशी ने बीसियों लोगों की बलि लेकर तहलका मचा दिया था, परन्तु पश्चिम की तंग गलियों वाले जाल में उसकी चाल कुछ धीमी पड़ गयी।


title: आखिरी पत्ता (कहानी)

text: मिस्टर 'निमोनिया' स्त्रियों के साथ भी कोई रिआयत नहीं करते थे। कैलीफ़ोर्निया की आंधियों से जिसका खून फ़ीका पड़ गया हो, ऎसे किसी दुबली-पतली लड़की का इस भीमकाय फ़ुंकारते दैत्य से कोई मुकाबला तो नही था, फ़िर भी उसने जान्सी पर हमला बोल दिया। वह बेचारी चुपचाप अपनी लोहे की खाट पर पड़ी रहती और शीशे की खिड़की में से सामने के ईटों के मकान की कोरी दीवार को देखा करती।


title: आखिरी पत्ता (कहानी)

text: एक दिन उसका इलाज करने वाले बूढ़े डाक्टर ने, थर्मामीटर झटकते हुये, सू को बाहर के बरामदे में बुलाकर कहा,"उसके जीने की संभावना रूपये में दो आना है और, वह भी तब, यदि उसकी इच्छा-शक्ति बनी रहे। जब लोगों के मन में जीने की इच्छा ही नही रहती और वे मौत का स्वागत करने को तैयार हो जाते हैं तो उनका इलाज धन्वंतरि भी नहीं कर सकते। इस लड़की के दिमाग पर भूत सवार हो गया है कि वह अब अच्छी नहीं होगी। क्या उसके मन पर कोई बोझ है?"


title: आखिरी पत्ता (कहानी)

text: "चित्र? हूं! मैं पूछ रहा था, कि उसके जीवन में कोई ऎसा आकर्षण भी है कि जिससे जीने की इच्छा तीव्र हो? जैसे कोई नौजवान!"


title: आखिरी पत्ता (कहानी)

text: बिच्छू के डंक की-सी चुभती आवाज में सू बोली," नौजवान? पुरूष और प्रेम-छोड़ो भी-नहीं डाक्टर साहब, ऎसी कोई बात नहीं है।"


title: आखिरी पत्ता (कहानी)

text: डाक्टर बोला,"सारी बुराई की जड़ यही है। डाक्टरी विद्या के अनुसार जो कुछ मुझसे मुमकिन है, उसे किये बिना नहीं छोडूंगा। पर जब कोई मरीज अपनी अर्थी के साथ चलने वालों की संख्या गिनने लगा जाता है तब दवाइयों की शाक्ति आधी रह जाती है। अगर तुम उसके जीवन में कोई आकर्षण पैदा कर सको, जिससे वहअगली सर्दियों में प्रचलित होने वाले कपड़ो के फ़ैशन के बारे में चर्चा करने लगे, तो उसके जीने की संभावना कम से कम दूनी हो जायेगी।"


title: आखिरी पत्ता (कहानी)

text: डाक्टर के जाने के बाद सू अपने कमरे में गयी और उसने रो-रो कर कई रूमाल निचोड़ने काबिल कर दिये। कुछ देर बाद, चित्रकारी का सामान लेकर, वह सीटी बजाती हुई जान्सी के कमरे में पहुंची। जान्सी, चद्दर ओढ़े, चुपचाप, बिना हिले-डुले, खिड़की की ओर देखती पड़ी थी। उसे सोई हुई जान कर उसने सीटी बजाना बन्द कर दिया।


title: आखिरी पत्ता (कहानी)

text: तख्ते पर कागज लगाकर वह किसी पत्रिका की कहानी के लिए, कलम स्याही से एक तस्वीर बनाने बैठी। नवोदित कलाकारों को 'कला' की मंजिल तक पहुंचने केलिए, पत्रिकाओं के लिए तस्वीरें बनानी ही पड़ती है। जैसे साहित्य की मंजिल तक पहुंचने के लिए, नवोदित लेखकों को पत्रिकाओं की कहानियां लिखनी पड़तीहै।


title: आखिरी पत्ता (कहानी)

text: ज्यों ही सू, एक घुड़सवार जैसा ब्रीजस पहने, एक आंख का चश्मा लगाये, किसी इडाहो के गडरिये के चित्र की रेखाएं बनाने लगी कि उसे एक धीमी आवाज अनेक बार दुहराती-सी सुनाई दी। वह शीघ्र ही बीमार के बिस्तरे के पास गयी।


title: आखिरी पत्ता (कहानी)

text: जान्सी की आंखे खुली थीं। वह खिड़की से बाहर देख रही थी और कुछ गिनती बोल रही थी। लेकिन वह उल्टा जप कर रही थी। वह बोली,"बारह" फ़िर कुछ देर बाद "ग्यारह" फ़िर "दस" और "नौ" और तब एक साथ "आठ" और "सात"।


title: आखिरी पत्ता (कहानी)

text: सू ने उत्कण्ठा से, खिड़की के बाहर नजर डाली। वहां गिनने लायक क्या था। एक खुला, बंजर चौक या बीस फ़ीट दूर ईंटों के मकान की कोरी दीवार!


title: आखिरी पत्ता (कहानी)

text: एक पुरानी, ऎंठी हुई, जड़े निकली हुए. सदाबहार की बेल दीवार की आधी ऊंचाई तक चढ़ी हुई थी। शिशिर की ठंडी सांसो ने उसके शरीर की पत्तियां तोड़ ली थीं और उसकी कंकाल शाखाएं, एकदम उघाड़ी, उन टूटी-फ़ूटी ईटों से लटक रही थीं।


title: आखिरी पत्ता (कहानी)

text: अत्यन्त धीमे स्वरों में जान्सी बोली,"छ:! अब वे जल्दी-जल्दी गिर रही हैं। तीन दिन पहले वहां करीब एक सौ था। उन्हें गिनते-गिनते सिर दुखने लगाता था। वह, एक और गिरी। अब बची सिर्फ़ पांच।"


title: आखिरी पत्ता (कहानी)

text: "पत्तियां। उस बेल की पत्तियां। जिस वक्त आखिरी पत्ती गिरेगी, मैं भी चली जाऊंगी। मुझे तीन दिन से इसका पता है। क्या डाक्टर ने तुम्हें नहीं बताया?"


title: आखिरी पत्ता (कहानी)

text: अत्यन्त तिरस्कार के साथ सू ने शिकायत की, "ओह! इतनी बेवकूफ़ तो कहीं नही देखी। तेरे ठीक होने का इन पत्तियों से क्या सम्बन्ध है? तू उस बैल से प्यार किया करती थी-क्यों इसलिए? बदमाश! अपनी बेवकूफ़ी बन्द कर! अभी सुबह ही तो डाक्टर ने बताया था कि तेरे जल्दी से ठीक होने की संभावना-ठीक किन शब्दो में कहां था-हां, कहा था, संभावना रूपये में चौदह आना है और न्यूयार्क में, जब हम किसी टैक्सी में बैठते हैं या किसी नयी इमारत के पास से गुजरते हैं, तब भी जीने की संभावना इससे आधिक नहीं रहती। अब थोड़ा शोरबा पीने की कोशिश कर और अपनी सू को तस्वीर बनाने दे, ताकि उसे सम्पादक महोदय के हाथों बेच कर वह अपने बीमार बच्ची के लिए थोड़ी दवा-दारू और अपने खुद के पेट के लिए कुछ रोटी-पानी ला सके।"


title: आखिरी पत्ता (कहानी)

text: अपनी आंखों को खिड़की के बाहर टिकाये जान्सी बोली,"तुम्हें अब मेरे लिए शराब लाने की जरूरत नहीं। वह, एक और गिरी। नहीं मुझे शोरबे की भी जरूरत नहीं। अब सिर्फ़ चार रह गयीं। अन्धेरा होने से पहिले उस आखिरी पत्ती को गिरते हुए देख लूं-बस। फ़िर मैं भी चली जाऊंगी।"


title: आखिरी पत्ता (कहानी)

text: सू उस पर झुकती हुई बोली,'प्यारी जान्सी! तुझे प्रतिज्ञा करनी होगी कि तू आंखे बन्द रखेगी और जब तक मैं काम करती हूं, खिड़की से बाहर नहीं देखेगी। कल तक ये तस्वीर पहुंचा देनी हैं। मुझे रोशनी की जरूरत है, वर्ना अभी खिड़की बन्द कर देती।"


title: आखिरी पत्ता (कहानी)

text: किसी गिरी हुई मूर्ति की तरह निश्चल और सफ़ेद, अपनी आखे बन्द करती हुई, जान्सी बोली,"काम खत्म होते ही मुझे बोल देना, क्योकिं मैं उस आखिरी पत्ती को गिरते हुए देखना चाहती हूं। अब अपनी हर पकड़ को ढीला छोड़ना चाहती हूं और उन बिचारी थकी हुई पत्तियों की तरह तैरती हुई नीचे-नीचे-नीचे चलीजाना चाहती हूं।"


title: आखिरी पत्ता (कहानी)

text: सू ने कहा," तू सोने की कोशिश कर। मैं खान में मजदूर का माडल बनने के लिए उस बेहरमैन को बुला लाती हूं। अभी, एक मिनट में आयी। जब तक मैं नहीं लौंटूं, तू हिलना मत!"


title: आखिरी पत्ता (कहानी)

text: बूढ़ा बेहरमैन उनके नीचे ही एक कमरे में रहता था। वह भी चित्रकार था। उसकी उम्र साठ साल से भी अधिक थी। उसकी दाढ़ी, मायकल एंजेलो की तस्वीर के मोजेस की दाढ़ी की तरह, किसी बदशक्ल बंदर के सिर से किसी भूत के शरीर तक लहराती मालूम पड़ती थी। बेरहमैम एक असफ़ल कलाकार था। चालीस वर्षो से वह साधना कर रहा था, लेकिन अभी तक अपनी कला के चरण भी नहीं छू सका था। वह हर तस्वीर को बनाते समय यही सोचता कि यह उसकी उत्क्रष्ट क्रति होगी, पर कभी भी वैसी बना नहीं पाता। इधर कई वर्षो से उसने व्यावसायिक या विज्ञापन-चित्र बनाने के सिवाय, यह धन्धा ही छोड़ दिया था। उन नवयुवक कलाकारों के लिए मांडल बनकर, जो किसी पेशेवर मांडल की फ़ीस नहीं चुका सकते थे, वह आजकल अपना पेट भरता था। वह जरूरत से ज्यादा शराब पी लेता और अपनी उस उत्क्रष्ट क्रति के विषय में बकवास करता जिसके सपने वह संजोता था। वैसे वह बड़ा खूंखार बूढ़ा था, जो नम्र आदमियों की जोरदार मजाक उड़ाता और अपने को इन दोनों जवान कलाकारों का पहरेदार कुत्ता समझा करता।


title: आखिरी पत्ता (कहानी)

text: सू ने बेहरमैन को अपने अंधेरे अड्डे में पड़ा पाया। उसमें से बेर की गुठलियों-सी गन्ध आ रही थी। एक कोने में वह कोरा कनवास खड़ा था, जो उसकी उत्क्रष्ट कलाक्रति की पहिली रेखा का अंकन पाने की, पच्चीस वर्षो से बाट जोह रहा था। उसने बूढ़े को बताया कि कैसे जान्सी उन पत्तों के साथ अपने पत्ते जैसे कोमल शरीर का सम्बन्ध जोड़ कर, उनके समान बह जाने की भयभीत कल्पना करती है और सोचती है कि उसकी पकड़ संसार पर ढीली हो जायेगी।


title: आखिरी पत्ता (कहानी)

text: वह बोला,"क्या कहा? क्या अभी तक दुनिया में ऎसे मूर्ख भी हैं, जो सिर्फ़ इसलिए कि एक उखड़ी हुई बेल से पत्ते झड़ रहे हैं, अपने मरने की कल्पना कर लेते है? मैंने तो ऎसा कहीं नहीं सुना! मैं तुम्हारे जैसे बेवकूफ़ पागलों के लिए कभी माडल नहीं बन सकता। तुमने उसके दिमाग में इस बात को घुसने ही कैसे दिया? अरे, बिचारी जान्सी!"


title: आखिरी पत्ता (कहानी)

text: सू ने कहा,"वह बीमारी से बहुत कमजोर हो गयी है और बुखार के कारण ही उसके दिमाग में ऎसी अजीब-अजीब कलुषित कल्पनाएं जाग उठी हैं। अच्छा; बूढ़े बेहरमैन, तुम अगर मेरे लिए माडल नहीं बनना चाहते तो मत बनो। हो तो आखिर उल्लू के पट्ठे ही!"


title: आखिरी पत्ता (कहानी)

text: बेरहमैन चिल्लाया,"तू तो लड़की की लड़की ही रही! किसने कहा कि मैं माडल नहीं बनूंगा? चल, मैं तेरे साथ चलता हूं। आधे घण्टे से यही तो झींक रहा हूं कि भई चलता हूं-चलता हू! लेकिन एक बात कहूं- यह जगह जान्सी जैसी अच्छी लड़की के मरने लायक नहीं है। किसी दिन जब मै अपनी उत्क्रष्ट कलाक्रति बना लूंगा तब हम सब यहां से चल चलेंगे। समझी? हां!"


title: आखिरी पत्ता (कहानी)

text: जब वे लोग ऊपर पहुंचे तो जान्सी सो रही थी। सू ने खिड़कियों के पर्दे गिरा दिये और बेहरमैन को दूसरे कमरे में ले गयी। वहां से उन्होंने भयभीत द्रष्टि से खिड़की के बाहर उस बेल की ओर देखा। फ़िर उन्होंने, बिना एक भी शब्द बोले, एक-दूसरे की ओर देखा। अपने साथ बर्फ़ लिये हुये ठंडी बरसात लगातार गिर रही थी। एक केटली को उल्टा करके उस पर नीली कमीज में बेहरमैन को बिठाया गया जिससे चट्टान पर बैठे हुये, किसी खान के मजदूर का माडल बन जाये।


title: आखिरी पत्ता (कहानी)

text: एक घण्टे की नींद के बाद जब दूसरे दिन सुबह, सू की आंख खुली तो उसने देखा कि जान्सी जड़ होकर, खिड़की के हरे पर्दे की ओर आंखे फ़ाड़ कर देख रही है। सुरसुराहट के स्वर में उसने आदेश दिया,"पर्दे उठा दे, मै देखना चाहती हूं।"


title: आखिरी पत्ता (कहानी)

text: लेकिन यह क्या! रात भर वर्षा, आंधी तूफ़ान और बर्फ़ गिरने पर भी ईंटो की दीवार से लगी हुई, उस बेल में एक पत्ती थी। अपने डंठल के पास कुछ गहरी हरी, लेकिन अपने किनारों के आसपास थकावट और और झड़ने की आशंका लिए पीली-पीली, वह पत्ती जमीन से कोई बीस फ़ुट ऊंची अभी तक अपनी डाली से लटकरही थी।


title: आखिरी पत्ता (कहानी)

text: जान्सी ने कहा," यही आखिरी है। मैंने सोचा था कि यह रात में जरूर ही गिर जायगी। मैनें तूफ़ान की आवाज भी सुनी। खैर, कोई बात नहीं यह आज गिर जायेगी और उसी समय मैं भी मर जाऊंगीं।"


title: आखिरी पत्ता (कहानी)

text: तकिये पर अपना थका हुआ चेहरा झुका कर सू बोली,"क्या कहती है पागल! अपना नहीं तो कम से कम मेरा ख्याल कर! मैं क्या करूंगी?"


title: आखिरी पत्ता (कहानी)

text: पर जान्सी ने कोई जवाब नहीं दिया। इस दुनिया की सबसे अकेली वस्तु यह 'आत्मा' है, जब वह अपनी रहस्यमयी लम्बी यात्रा पर जाने की तैयारी में होती है। ज्यों-त्यों संसार और मित्रता से बांधने वाले उसके बन्धन ढ़ीले पड़ते गये त्यों-त्यों उसकी कल्पना ने उसे अधिक जोर से जकड़ना शुरू कर दिया।


title: आखिरी पत्ता (कहानी)

text: दिन बीत गया और संध्या के क्षीण प्रकाश में भी, दीवार से लगी हुई बेल से लटका हुआ वह पत्ता, उन्हें दिखाई देता रहा। पर तभी रात पड़ने के साथ-साथ, उत्तरी हवाएं फ़िर चलने लगीं और वर्षा की झड़ियां खिड़की से टकरा कर छज्जे पर बह आयीं।


title: आखिरी पत्ता (कहानी)

text: जान्सी बहुत देर तक उसी को एकटक देखती रही। उसने सू को पुकारा, जो चौके में स्टोव पर मुर्गी का शोरबा बना रही थी। जान्सी बोली,"सूडी, मैं बहुत ही खराब लड़की हूं। कुदरत की किसी शक्ति ने, उस अन्तिम पत्ती को वहीं रोक कर, मुझे यह बता दिया कि मैं कितनी दुष्ट हूं। इस तरह मरना तो पाप है। ला, मुझे थोड़ा-सा शोरबा दे और कुछ दूध में जहर मिलाकर ला दे। पर नहीं, उससे पहले मुझे जरा शीशा दे और मेरे सिरहाने कुछ तकिये लगा, ताकि मैं बैठे-बैठे तुझे खाना बनाते हुए देख सकूं।"


title: आखिरी पत्ता (कहानी)

text: कोई एक घंण्टे बाद वह बोली,"सूडी, मुझे लगता है कि मैं कभी न कभी नेपल्स की खाड़ी का चित्र जरूर बनाऊंगी।"


title: आखिरी पत्ता (कहानी)

text: शाम को डाक्टर साहब फ़िर आये सू, कुछ बहाना बनाकर, उनसे बाहर जाकर मिली। सू दे दुर्बल कांपते हाथ को अपने हाथों में लेकर डाक्टर साहब बोले, "अब संभावना आठ आना मानी जा सकती है। अगर परिचर्या अच्छी हुई तो तुम जीत जाओगी और अब मैं, नीचे की मंजिल पर, एक-दूसरे मरीज को देखने जा रहा हूं। क्या नाम है उसका- बेहरमैन!-शायद कोई कलाकार है-निमोनिया हो गया है। अत्यन्त दुर्बल और बुरा आदमी है और झपट जोर की लगी है। बचने की कोई संभावना नहीं। आज उसे अस्पताल भिजवां दूंगा। वहां आराम ज्यादा मिलेगा।"


title: आखिरी पत्ता (कहानी)

text: दूसरे दिन डाक्टर ने सू से कहा,"जान्सी, अब खतरे से बाहर है। तुम्हारी जीत हुई। अब तो सिर्फ़ पथ्य और देखभाल की जरूरत है।"


title: आखिरी पत्ता (कहानी)

text: उस दिन शाम को सू, जान्सी के पलंग के पास आकर बैठ गयी। वह नीली ऊन का एक बेकार-सा गुलबन्द, निश्चिन्त होकर बुन रही थी। उसने तकिये के उस ओर से, अपनी बांह, सू के गले में डाल दी।


title: आखिरी पत्ता (कहानी)

text: सू बोली,"मेरी भोली बिल्ली, तुझसे एक बात कहनी है। आज सुबह अस्पताल में, मिस्टर बेहरमैन की निमोनिया से म्रत्यु हो गयी। वह सिर्फ़ दो रोज बीमार रहा। परसों सुबह ही चौकीदार ने उसे अपने कमरे में दर्द से तड़पता पाया था। उसके कपड़े-यहां तक कि जूते भी पूरी तरह से भीगे हुए और बर्फ के समान ठंडे हो रहे थे। कोई नहीं जानता कि ऎसी भयानक रात में वह कहां गया था। लेकिन उसके कमरे से एक जलती हुई लालटेन, एक नसैनी, दो-चार ब्रश और फ़लक पर कुछ हरा और पीला रंग मिलाया हुआ मिला। जरा खिड़की से बाहर तो देख-दीवार के पास की उस अन्तिम पत्ती को। क्या तुझे कभी आश्चर्य नहीं हुआ कि इतनी आंधी और तूफ़ान में भी वह पत्ती हिलती क्यों नहीं? प्यारी सखी, यही बेहरमैन की उत्क्रष्ट कलाक्रति थी जिस रात को अन्तिम पत्ती गिरी उसी रात उसने उसका निर्माण किया था।"


title: कथावत्थु

text: कथावत्थु (संस्कृत : "कथावस्तु") स्थविरवादी बौद्ध ग्रन्थ है। यह स्थविर मोग्गलिपुत्त तिस्स द्वारा रचित है तथा इसका समय लगभग तीसरी शताब्दी ईसा पूर्व माना जाता है।


title: कथावत्थु

text: बुद्ध के महापरिनिर्वाण के १०० वर्ष बाद वज्जिपुत्तक भिक्षुओं ने संघ के अनुशासन का उल्लंघन किया और 'महासंघिक' नामक संप्रदाय की स्थापना की जिसमें पाँच और शाखाओं का उद्भव बाद में हुआ। पहले जिस बौद्ध धर्म को प्रथम संगीति में एक निश्चित रूप प्राप्त हुआ था, उसमें अशोक के समय तक आते-आते ११ संप्रदाय और उदित हो गए थे। इस प्रकार सब मिलाकर, ऐसा माना जाता है कि ई.पू. तीसरी शताब्दी तक बौद्ध धर्म में कुल १८ संप्रदाय अस्तित्व में आ चुके थे। इतने वैभिन्य और विवाद को देखकर मूल बौद्ध धर्म की स्थापना के लिए अशोक ने बुद्ध के महापरिनिर्वाण के २३६ वर्ष बाद २५३ अथवा २४६ ई.पू. में पाटलिपुत्र में बौद्ध भिक्षुओं की एक सभा बुलाई, जिसके सभापति स्थविर मोग्गलिपुत्त तिस्स ने १८ निकायों में से केवल थेरवाद या स्थविरवाद को मूल बौद्ध धर्म मानकर शेष १७ निकायों के दार्शनिक सिद्धांतों का निराकरण किया और उसे कथावत्थुप्पकरण नामक ग्रंथ में प्रस्तुत किया। यह ग्रंथ उसी समय से अभिधम्मपिटक का अंग माना जाने लगा।